Canon & Kakitangannya Menghulurkan Bantuan Makanan kepada Keluarga yang Memerlukan!!

Kesan pandemik terhadap ekonomi telah menjejaskan punca pendapatan lebih ramai orang terutamanya golongan rentan yang sememangnya menghadapi kesukaran untuk menyara keluarga. Untuk menghulurkan bantuan berbentuk makanan kepada rakyat Malaysia yang terjejas dengan keadaan semasa, Canon Marketing Malaysia (“Canon”) telah menggiatkan usahanya dengan menyalurkan sumbangan berjumlah RM48,000 yang dikumpulkan dari kakitangannya untuk membekalkan makanan asas kepada 500 isi rumah yang memerlukan di 6 buah negeri.

Inisiatif ini merupakan usaha sama antara kakitangan Canon dan beberapa organisasi bukan berasaskan keuntungan (NGO) tempatan. 1 Kutipan sumbangan dan pengumpulan makanan telah dibuat oleh Canon dan kakitangannya dari ibu pejabat dan 5 cawangan di seluruh negara. Melalui kerjasama dengan tujuh buah NGO, bungkusan makanan tersebut telah diedarkan kepada keluarga-keluarga yang memerlukan di Selangor, Sabah, Sarawak, Pahang, Johor dan Pulau Pinang. Setakat semalam, semua keluarga tersebut telah menerima bungkusan makanan yang mengandungi beras, tepung, gula, minyak masak, bihun, susu sejat, garam, kopi dan teh, serta biskut dan telur.

Selain bantuan berbentuk makanan, baru-baru ini Canon juga telah menyumbangkan sebuah mesin penyalin pelbagai fungsi kepada Rumah Kebajikan Guru Shree Raghavendra di Kulaijaya, Johor supaya kanak-kanak di rumah kebajikan tersebut boleh mendapatkan bahan-bahan pembelajaran yang diperlukan. Dengan mesin penyalin pelbagai fungsi tersebut, kanak- kanak dapat membuat salinan buku teks dan nota latihan untuk membantu pembelajaran dalam talian.

Untuk maklumat lanjut, layari laman web Canon di my.canon atau saluranmedia sosial rasminya di Facebook dan Instagram.


Beli Samsung Galaxy Note8, Dapat Tisu Basah?!

Sudah menjadi kebiasaan buat pengguna yang memilih untuk membeli barangan melalui atas talian (online) kerana ia bukan sahaja memudahkan, kadangkala harganya juga lebih murah. Tetapi sejak belakangan ini, kedengaran beberapa berita kurang enak membabitkan segelintir peniaga atas talian yang cuba ambil kesempatan ketika berurusan dengan pihak pembeli.

Terbaru, seorang lelaki di laman Facebook meluahkan rasa kesal apabila barangan yang sudah dibeli melalui laman rasmi terkenal bukan sahaja tidak sampai, malah mangsa juga telah ditipu.

Menurut Ivan Liew, dia telah membeli sebuah telefon pintar Samsung Galaxy Note8 pada 12 Disember 2017. Apabila menerima barang yang dibeli, dia mendapati di dalamnya hanya terdapat dua paket tisu basah! Ivan berkata, telefon pintar itu dijual dan dihantar sendiri oleh pihak Lazada dan telah membuat pembayaran sebanyak RM3,219 melalui kad kredit CIMB Visa miliknya.

Berang menjadi mangsa penipuan, Ivan terus membuat laporan polis dan menghubungi perkhidmatan pelanggan agar barang atau wang pembayarannya dapat dikembalikan semula. Namun sehingga ke hari ini, tiada sebarang berita dari pihak Lazada.

“24 Februari ni genap dua bulan saya tak dapat apa-apa maklumat daripada Lazada. Saya tak sangka, ini cara Lazada layan pelanggan mereka,” katanya.

Kepada yang ingin membeli barang secara atas talian, pesan kami supaya lebih berhati-hati terutamanya jika melibatkan barangan yang mahal. Pastikan juga penjual tersebut bukan scammer walaupun barangan dibeli di laman rasmi.


iPhone X Masih Boleh Dibeli Melalui Lazada Pada Harga RM4,299 & RM4,999

Okay, walaupun iPhone X telah diturunkan dari Apple Store setelah perasmian iPhone XS dan XS Max, bagi yang ingin membeli anda masih boleh dapatkan di laman e-dagang Lazada dengan harga RM4,299 (64GB) dan RM4,999 (256GB).

Selain itu, siri iPhone 7 dan iPhone 8 juga menerima kemaskini harga jualan pada malam perasmian iPhone baharu. Tawaran harga terkini adalah iPhone 7 bermula RM2199, iPhone 7 Plus bermula RM2749, sementara iPhone 8 bermula RM2899 dan iPhone 8 Plus bermula RM3299.


Apple iPod Touch 2019 Hadir Dengan Cip A10 Fusion – Harga Bermula RM899

Apple iPod Touch yang sudah lama tidak menerima kemas kini, akhirnya telah mengumumkan iPod touch 2019 yang menggunakan cip pemproses A10 Fusion seperti pada iPhone 7.

Pemain muzik iPod Touch kini telah memasuki generasi yang ke-tujuh dan dengan kemas kini baharu ia juga dilengkapi dengan ciri-ciri menarik salah satunya adalah Apple Arcade.

Ia dilengkapi dengan paparan skrin 4 inci retina beresolusi 1136 × 640 piksel, terdapat 3 jenis storan iaitu 32GB, 128GB dan 256GB untuk dipilih. Bahagian kamera pula diletakkan lensa utama 8MP dan kamera swafoto 1.2MP, dan beroperasi iOS 12.

iPod Touch kini ditawarkan pada harga bermula RM899, RM1,349 dan RM1,799, menariknya terdapat sebanyak 6 warna yang boleh dipilih antaranya Pink, Silver, Space Gray, Gold, Blue dan Red (Product RED).

Maklumat lanjutan, layari laman rasmi Apple.


Paten Pengecas Tanpa Wayar Milik Samsung

Pengecasan tanpa wayar sudah wujud pada peranti pintar keluaran Samsung sejak kemunculan Samsung Galaxy S4 lagi. Pada awalnya, ia adalah aksesori tambahan sebelum menjadi salah satu fungsi pada Samsung Galaxy S6. Kini mereka diberikan paten untuk sistem pengecasan tanpa wayar dua dalam satu. Menerusi paten tersebut, pengecas tanpa wayar ini mampu mengecas sebuah smartphone dan aksesori serentak. Smartphone dicas pada bahagian atas sementara aksesori seperti Samsung Gear S2 dicas secara menegak. Jika anda salah seorang pemilik Samsung Galaxy S7 dan Samsung Gear S2, pengecas seperti ini memang perlukan.


Integral Tampil Dengan Kad Memori microSD Pertama Sokong Kapasiti 512GB

Jika diperhatikan rata-rata telefon pintar menyokong slot kad memori microSD dengan sokongan kapasiti maksimum setakat 256GB sahaja. Namun ada juga pengeluar yang hadir dengan telefon pintar yang mampu menyokong kad memori microSD dengan kapasiti mencecah sehingga 2TB.

Sungguhpun begitu, buat masa ini hanya SanDisk sahaja menjadi pengeluar kad memori microSD yang menampilkan sokongan kapasiti terbesar di pasaran iaitu sebesar 400GB. Apa yang pasti, harga jualannya tidaklah murah kerana ia telah dijual pada harga USD249.99 iaitu sekitar RM971 dan memiliki pasaran yang agak terhad.

Nampaknya rekod kad memori microSD terbesar bakal dirampas oleh jenama Integral apabila ia bakal hadir dengan kapasiti terbesar pernah diperkenalkan iaitu mencecah sehingga 512GB. Tetapi dari segi kepantasan maksimum, kad microSD Integral yang berkelajuan 80MB/s masih tidak mampu mengatasi kepantasan kad microSD keluaran SanDisk iaitu 100MB/s.

Kad memori microSD 512GB keluaran Integral ini turut menerima piawaian V10 yang direka khusus untuk membantu rakaman video HD penuh yang lebih baik. Kad memori ini akan diumumkan pada Februari 2018 nanti dan setakat ini masih belum didedahkan lagi harganya kepada umum.


Reviu Eksklusif : HUAWEI Nova 7i, Luaskan Daya Kreativiti & Imaginasi Korang!

HUAWEI muncul lagi dengan peranti baru untuk pasaran tempatan menerusi HUAWEI Nova 7i. Menariknya, Malaysia menjadi merupakan negara global pertama menerima kemasukan model ini. Apa yang menariknya, model kali ini menjanjikan kualiti audio dan video terbaik disamping penawaran spesifikasi lebih tinggi.

**Untuk makluman, HUAWEI Nova 7i tidak menyertakan GMS. So, kalau korang tahu cara pasang aplikasi pada HUAWEI Nova 7i, baca artikel di bawah:

Dunia sememangnya penuh dengan kecantikan dan keajaiban! Empat kamera utama pada HUAWEI Nova 7i memberikan perspektif lebih luas untuk berkarya. Smartphone ini membawakan sokongan empat kamera utama dengan gabungan lensa 48MP (f/1.8) + 8MP (Ultra Wide Angle)(f/2.4) + 2MP (Bokeh)(f/2.4) + 2MP (Macro) (f/2.4). Menerusi gabungan ini, korang boleh mengambil gambar bak jurugambar profesional dengan hanya menggunakan smartphone.

Tangkapan gambar daripada HUAWEI Nova 7i terlihat menarik denga kemasan warna yang hampir sama seumpama dunia sebenar. Selain itu, rakaman Portrait Mode pada HUAWEI Nova 7i memberikan hasil yang memuaskan dengan kemasan blur kelihatan konsisten – dapat memisahkan objek dan latar belakang dengan terperinci.

Kamera ini juga mesra dengan penggambaran low – light menerusi fungsi Night Mode – memberikan imej sempurna dan tajam meskipun pada pencahayaan yang rendah. Lagi best, lensa 8MP pada peranti ini membolehkan korang menangkap gambar bersudut luas tanpa perlu berganjak daripada posisi. Korang juga tidak memerlukan sebarang aksesori mahupun tetapan tambahan untuk mendapatkan rakaman yang cantik!

Dengan bateri sebesar 4,200mAh (menerusi USB-C), korang tidak perlu risau lagi mengenai jangka hayat bateri. HUAWEI Nova 7i mempersembahkan prestasi menakjubkan – di mana mampu bertahan mencecah 1 hari lebih (dengan penggunaan biasa).

Ini bukan propa! Tetapi kebenaran! Jadi, ternyata ia memuaskan jika dilihat daripada aspek baterinya , ditambah pula dengan sokongan pengecasan pantas yang berdesup – 40W HUAWEI SuperCharge yang mana berupaya mengecas hingga 70% dalam hanya 30 minit sahaja.

Seperti kita tahu, HUAWEI amat menekankan rekaan untuk siri Nova. Sama seperti model kali ini, HUAWEI Nova 7i membawakan rekaan menawan dengan tubuh yang diperbuat daripada kaca melengkung pada setiap sudut. Smartphone ini terasa solid ketika berada di tapak tangan dan kemasan terlihat menarik setiap mata yang memandang.

Smartphone ini memaparkan paparan bersaiz 6.4” IPS LCD FHD+ dengan rekaan skrin berlubang menempatkan kamera hadapan tunggal. Paparan ini dilihat menawarkan kemasan warna yang seimbang dengan sudut pandang terbaik untuk pengalaman penggunaan yang hebat. HUAWEI Nova 7i ditawarkan dalam tiga warna menarik seperti Sakura Pink, Midnight Black dan Crush Green.

HUAWEI Nova 7i dibekalkan dengan memori dan prestasi cemerlang yang tiada tandingannya! Smartphone ini dilengkapi dengan cipset Kirin 810 dengan teknologi tinggi. NPU dibina berdasarkan rekaan Da Vinci dan ia berupaya mengoptimumkan kecekapan pemproses AI. Pemproses imej ISP + IVP juga bantu mengurangkan noise untuk hasil lebih sempurna. Pemproses ini digabungkan dengan paduan memori 8GB RAM + 128GB ROM.

Untuk sebuah peranti bekuasa ini, paduan memori mencukupi untuk simpanan yang banyak. Bukan itu sahaja, bahkan korang juga boleh menjalankan pelbagai aplikasi pada masa yang sama tanpada menjejaskan prestasi peranti.

Untuk lebih kepuasan, ia juga menyertakan sokongan GPU Turbo 3.0 dengan penyampaian grafik baik dan kadar bingkai yang tinggi tanpa masalah – memberi pengalaman lancar dengan haba yang minima meskipun dimainkan pada masa lama.

HUAWEI Nova 7i didatangkan dengan antaramuka serba baru, EMUI 10. Antaramuka ini menawarkan rekaan yang lebih kemas dengan kemasan warna yang menarik. Ia juga dilihat lebih mesra pengguna.

HUAWEI Nova 7i kini telah ditawarkan untuk pasaran tempatan dengan tanda harga RM1,099. Bagi yang berminat, korang boleh dapatkan menerusi beberapa saluran berbeza termasuk Official HUAWEI Malaysia Online Store, kedai fizikal HUAWEI dan pengedar sah HUAWEI berdekatan korang! Jangan lupa dapatkan hari ini juga!


Acara Level UP KL 2019 Kembali! Pelbagai Acara Menarik Khas Buat Gamers – Berlangsung November Ini!

Acara Level Up KL kembali lagi! MDEC hari ini mengumumkan acara Level Up KL 2019 bakal membuka tirai tidak lama lagi – dijadualkan berlangsung bermula dari 2 hingga 10 November ini di pelbagai lokasi sekitar Kuala Lumpur.

Naib Presiden Kandungan Kreatif Digital MDEC, Hasnul Hadi Samsudin berkata pihaknya bangga melihat ekosistem permainan Malaysia berkembang dengan pesat sejak beberapa tahun lalu. Tambah beliau, permintaan yang kukuh diterima daripada acara Level UP 2018 adalah bukti terbaik.

Katanya lagi, pada tahun 2019 pihaknya telah memperkuatkan usaha untuk meletakkan Malaysia sebagai pusat kuasa serantau bagi industri permainan melalui pengenalan strategi Digital Content Ecosystem (DICE). LEVEL UP KL 2019 merupakan satu lagi usaha untuk menjadikan Malaysia sebagai destinasi pilihan ekosistem pembangunan permainan serantau.

Untuk pertama kalinya, Level Up KL akan menampilkan acara yang memenuhi keperluan industri dan orang awam, iaitu Level Up KL Biz dan Level UP KL Play. Kedua-dua bakal membawakan pendedahan yang lebih besar kepada industri pembangunan permainan Malaysia berkembang secara berterusan.


Moto G5S Plus, Buah Tangan Baru Lenovo

Lenovo Mobile Malaysia hari ini telah mengumumkan akan membawa model terbarunya dari siri G yang diberi nama Moto G5S Plus di pasaran Malaysia tidak lama lagi.

Menawarkan spesifikasi yang menarik, ia menampilkan paparan skrin 5.5 inci dengan resolusi HD penuh, sokong Snapdragon 625, memori 3GB serta storan 32GB. Lensa penggambaran pula mengikut trend terkini, di mana hadir dengan dwi kamera beresolusi 13 MP + 13 MP serta kamera hadapan beresolusi 8 MP menyediakan mod Beauty.

Apa yang menariknya telefon pintar ini, ia menyokong Android 7.1.1 Nougat dengan paparan antaramuka asal Android. Lenovo juga memberitahu, kemas kini Android 8.0 Oreo untuk peranti ini juga akan diperkenalkan tidak lama lagi.

Buat masa sekarang harga Moto G5S Plus masih belum diumumkan. Tetapi menurut Lenovo Mobile Malaysia, harga jualannya lebih murah dari harga pengenalan Moto G5 Plus yang diperkenalkan pada awal tahun ini. Jangan lupa ikuti eRing untuk info terkini Moto G5S Plus!


Cetak Gambar Swafoto Anda Sebesar Poster Dengan Siri Huawei nova 3?!

Sejak hadir ke pasaran tempatan pada Julai yang lalu, telefon pintar keluaran Huawei dibawah siri nova 3 dilihat mendapat perhatian dan disambut baik oleh ramai pengguna. Dikuasakan oleh kecerdasan buatan (AI), prestasi telefon pintar kelihatan bertambah baik terutamanya dari segi penggambaran bagi menangkap gambar yang serba hebat sekaligus memberikan pengalaman terbaik kepada pengguna..

Pernahkah anda terfikir untuk mencetak hasil gambar swafoto sebesar poster? Dengan siri nova 3, anda kini boleh mencetak gambar swafoto dengan imej yang tajam dan jelas beresolusi 4224 x 5632 piksel dengan hanya menggunakan kamera depan nova 3 24MP + 24MP. Lebih istimewa, terdapat lebih dari 200 senario berbeza dari lapan kategori disertakan pada kamera hadapan termasuk langit biru, pantai, malam, bunga dan beberapa lagi.

Malah dengan sokongan 3D LUT yang biasa digunakan dalam filem, siri Huawei nova 3 boleh mengawal warna secara keseluruhan dan dalam masa yang sama mampu meningkatkan kecerahan warna gambar menggunakan warna spektrum penuh.

Berminat? Inilah masa yang sesuai untuk anda membeli siri Huawei nova 3 kerana ia ditawarkan pada harga baru iaitu RM1,699 dan RM1,099 yang boleh dibeli di mana-mana kedai konsep Huawei, pengedar sah atau melalui laman rasmi Huawei Online Store dan juga melalui telco tempatan.

Lebih menarik, dengan setiap pembelian tersebut pelanggan akan menerima kad Nova VIP Privilege yang mana menawarkan pelbagai ganjaran menarik termasuk baucar eksklusif sehingga RM1,000.


Huawei Malaysia Mengadakan Promosi ‘Biggest 11.11 Big Deal’

Nampaknya ramai pengeluar yang tertarik dengan tarikh 11.11 ini ya! Huawei Malaysia kini melaksanakan promosi ‘Biggerst 11.11 Big Deal’ yang bermula dari 1 November sehingga 11 November 2018.

Pengguna boleh menikmati pelbagai diskaun hebat sehingga 90 peratus, membeli baucer pada harga rendah, serta ganjaran bernilai sehingga RM100,000 yang ditawarkan oleh kedai atas talian Huawei untuk barangan seperti telefon pintar, tablet, komputer riba, jam tangan pintar serta pelbagai aksesori menanti. Stok adalah terhad!

Bukan itu sahaja, pengguna boleh mendapatkan Huawei 6700 Powerbank dengan harga serendah RM11 (RM118) pada 2, 5, 7 dan 9 November, pukul 3 petang. Stok hanya 25 unit sahaja untuk sekali jualan.

Bermula dari 1 hingga 4 November 2018, jangan lupa untuk subscribe kedai atas talian Huawei dan berpeluang menjadi salah seorang dari 11 pemenang bertuah dan membawa pulang Wooden Bluetooth Speaker bernilai RM120. Untuk maklumat lanjut, anda boleh layari laman rasmi atau Facebook Huawei Malaysia.


Miliki Poin Samsung Rewards Apabila Berinteraksi Dengan Bixby Voice Hingga 15 April 2018

Bixby merupakan fungsi pembantu digital terbaru yang diperkenalkan eksklusif oleh Samsung untuk peranti keluarannya. Kini bagi mendorong pemilik Samsung Galaxy S8, Galaxy S8+ dan juga Galaxy Note8 untuk menggunakan pembantu digital tersebut, Samsung telah menawarkan satu ganjaran hebat dengan menawarkan poin untuk Samsung Rewards setiap kali pengguna berinteraksi dengan Bixby Voice.

Ganjaran ini walau bagaimanapun hanya ditawarkan untuk tempoh terhad iaitu bermula dari 16 Januari yang lalu sehinggalah 15 April 2018 nanti. Pemilik tiga model yang dinyatakan itu hanya perlu mendaftar sebagai pengguna Bixby menggunakan akaun Samsung dan Poin Pengalaman (XP) akan diterima setiap kali soalan diajukan, memberi maklum balas untuk memperbaiki perkhidmatan Bixby, dan juga apabila anda mengajar Bixby frasa baru.

Dengan poin Samsung Rewards yang telah berjaya dikumpul, pengguna layak untuk menebus pelbagai ganjaran menarik yang tersedia di dalam katalog yang disediakan.


WWDC 2017: Ada Apa Pada iOS 11?

Seperti yang diketahui, setiap kali acara WWDC diadakan, perkara pertama yang mungkin kita tertunggu-tunggu ialah iOS terbaru, kali ini Apple mempersembahkan sistem operasi terbaru mereka iaitu iOS 11 yang banyak menerima naik taraf dan akan menemui pengguna tidak lama lagi. Mari kita lihat apakah ciri-ciri yang diperkenalkan.

Semua kawalan kini terletak pada satu halaman sahaja bukan lagi dua seperti sebelum ini. Pengguna boleh menambah dan membuat pilihan kandungan kawalan yang ingin dipaparkan, ini juga memudahkan pengguna kerana fungsi 3D touch juga terdapat pada semua kawalan untuk mengakses kawalan tambahan. Jika peranti dalam keadaan ‘lock’, kini Apple mengembalikan ciri ‘slide to unlock’ yang mana dipadamkan pada iOS 10 sekarang.

Bantuan Siri kini sedia menerima arahan daripada perkataan yang anda taip, ia sesuai digunakan jika anda berada di tempat orang ramai atau dalam keadaan yang bising. Selain itu, Siri juga boleh menterjemahkan bahasa daripada suara anda kepada bahasa lain, sebagai permulaan bahasa yang disediakan adalah Bahasa Inggeris, Cina, Perancis, Jerman, Itali dan Sepanyol.

Banyak perubahan telah dilakukan di App Store seperti Permainan dan Aplikasi telah diasingkan kepada dua bahagian. Kandungan aplikasi dan permainan kesukaan editor juga akan dipaparkan kepada anda yang mungkin berminat dengan kehadiran fungsi tab ‘Today’ pada iOS 11 ini.

Gambar dan video pada iOS memakan banyak ruang storan, oleh itu Apple telah mencari penyelesaian dengan memperkenalkan format terbaru HEIF menggantikan format JPEG supaya ruang dapat dijimatkan lebih kurang separuh daripada saiz yang digunakan sebelum ini. Di samping itu juga, kualiti rakaman tidak akan berubah termasuk ia juga akan dimampatkan sehingga dua kali bagi memudahkan pemindahan fail tanpa sebarang isu.

Mod Potret juga mendapat naik taraf yang akan menyokong rakaman gambar pada pencahayaan yang rendah juga turut dibantu dengan OIS dan True Tone flash. Manakala pada Live Photo pula, anda kini boleh menyunting imej yang mana untuk dijadikan sebagai imej utama dan ciri memasukkan efek khas pada video juga disediakan.

Apple Maps kini menunjukkan kelajuan pada kenderaan anda dan apa yang menariknya ialah, ia juga turut memaparkan bantuan lorong semasa memandu. Sementara navigasi dalam bangunan pula boleh digunakan di dalam pusat membeli belah serta lapangan terbang yang hanya terdapat di bandar-bandar besar di Amerika syarikat, London, Hong Kong dan Tokyo buat masa ini.

Apple juga tidak mahu ketinggalan pada tahun 2017 ini dengan menampilkan ciri AR Kit bagi memudahkan para pembangun untuk mencipta kandungan AR dalam permainan dan aplikasi untuk platfom iOS pada masa akan datang.

Kongsikan lagu kesukaan anda bersama rakan-rakan di mana anda perlu berkongsi maklumat supaya rakan anda dapat mengetahui lagu kegemaran yang sedang anda dengar.

Ini bukan ciri baru pada telefon pintar malah ia telah wujud terlebih dahulu di platfom Android. Oleh itu, Apple juga ingin memberi kemudahan kepada penggunanya dengan mewujudkan QuickType, di mana pengguna hanya perlu menekan butang pada emoji untuk memilih ciri menaip yang boleh digunakan sebelah tangan sahaja.

Apple bukan memperkenalkan ciri-ciri ini sahaja malah banyak lagi ciri-ciri lain yang terdapat pada iOS 11 ini. Apa yang perlu anda tahu ialah kemas kini iOS 11 ini menggunakan format 64-bit dan tidak akan menyokong peranti model iPhone 5s ke bawah. Kita akan merungkai lagi ciri-ciri lain pada masa pelancarannya kelak bersama-sama iPhone 8 pada bulan September nanti.

WWDC 2017: iOS 11 Menambah Aplikasi Files Pada iPad


AirCUVE Mengeluarkan Pengesahan Dua Faktor dalam Penyelesaian Keselamatan Siber dan Keselamatan WiFi

SEOUL, Korea Selatan, 14 Okt. 2020 /PRNewswire/ — AirCUVE, syarikat pembangunan perisian keselamatan pengesahan dua faktor yang terkemuka, baru-baru ini mengeluarkan Penyelesaian Pengesahan Dua Faktor, V-FRONT 7, yang dapat memperkuatkan proses pengesahan semasa mengakses sistem. V-FRONT adalah “Mudah Digunakan untuk Pengguna” dan “Mudah Diuruskan untuk Pentadbir”. Ia menyediakan menu UI pengurusan tergabung dan token pengesahan dinamik seperti token cap jari, Yubikey, kod QR, token PUSH berasaskan aplikasi, OTP melalui SMS atau e-mel atau OTP mudah alih. Disebabkan oleh wabak, kebanyakan perusahaan memerlukan akses rangkaian yang lebih selamat. Platform baharu ini, V-FRONT 7, akan memanfaatkan pelanggan dengan pengurusan dasar pintar.

Pengesahan WiFi AirCUVE 2FA BYOD di NewYork TimeSquare

AirCUVE mengadakan satu siri webinar maklumat – “Two Steps forward to security via AirCUVE 2FA” (Dua Langkah ke hadapan untuk keselamatan melalui AirCUVE 2FA) yang memperkenalkan Pengesahan sebagai penyelesaian keselamatan siber yang dapat membantu menangani risiko keselamatan siber. Ia bermula pada 15 September, berlangsung sehingga 20 Oktober dan akan mengandungi 6 webinar yang menjemput industri utama perusahaan, bank, sekolah, kerajaan dan hospital.

“AirCUVE akan terus melancarkan penyelesaian 2FA pintar untuk rangkaian berwayar/tanpa wayar, transaksi kewangan, Rangkaian Peribadi Maya (VPN), VDI dan portal web,” ujar Naib Presiden Eksekutif GS AHN, AirCUVE. Beliau turut menambah, “AirCUVE sedang mengembangkan perniagaan dalam pasaran Asia Tenggara, Jepun, Timur Tengah dan juga Afrika.”

Syarikat bersedia untuk persekitaran perniagaan baharu. Pengesahan identiti dengan ID/Kata laluan sudah tidak selamat untuk dilakukan; Pengesahan 2FA sangat diperlukan.

Tambahan pula, kebanyakan syarikat beralih ke persekitaran rangkaian tanpa wayar. Masalahnya rangkaian WiFi bukanlah begitu selamat. AirCUVE menyediakan platform pengesahan akses rangkaian WiFi tergabung, “AirFRONT”, yang merupakan alat pengurusan keselamatan yang sangat efektif.

AirCUVE mengkhusus dalam pengesahan berbilang faktor (MFA) dan membangunkan lebih 1050 rujukan di serata dunia sepanjang 18 tahun lalu. Klien AirCUVE merangkumi perniagaan di Asia, Jepun, Amerika Syarikat, termasuk DBP bank, Security Bank di Filipina, China Trust Bank, Eastern Telecom, Philippine Airlines, Saudara Bank Indonesia, LINE SNS di Japan, LG Display, SK Telco di Korea dan Samsung Semiconductor di Amerika Syarikat dan banyak lagi. Memandangkan permintaan untuk pengesahan dua faktor meningkat setiap tahun, AirCUVE menerajui industri pengesahan ini di seluruh dunia.

Untuk maklumat lanjut, sila layari: http://www.aircuve.com/wp_aircuve/

Source: AirCUVE Inc.

Keywords: Computer Software Computer/Electronics High Tech Security Internet Technology Telecommunications New products/services Trade policy Trade show news

Source: PRNEWSWIRE


Promosi Gila – Gila Sony! PS4 & PS4 Pro Party Bundle Bermula RM1,099 – Jimat Sehingga RM350!

Promosi! Promosi! Siapa je tak suka promosi kan? Sony kini menawarkan promosi gila – gila dengan menawarkan potongan harga sehingga RM350 untuk sejumlah produk termasuk konsol PlayStation 4, PlayStation 4 Pro dan alat kawalan DualShock 4 (DS4). Promosi bermula 31 Januari – 9 Februari 2020.


Basikal Pintar Mungkin Menjadi Produk Terbaru Keluaran Xiaomi

Ekosistem Mi mempunyai pelbagai peranti dan juga perkakasan pintar, dan tidak lama lagi satu lagi produk dalam kelas baru bakal hadir untuk anda semua.Berdasarkan gambar teaser yang dikongsikan di dalam forum MIUI, nampaknya pengeluar produk teknologi China itu berkemungkinan besar akan melancarkan basikal pintar tidak lama lagi.

Tarikh 23 Jun dipilih Xiaomi untuk memperkenalkan produk ini dan pada hari tersebut barulah kita dapat melihat apakah produk sebenarnya yang digambarkan di dalam gambar teaser. Desas-desus kuat mengatakan ianya sebuah basikal pintar kerana sebelum ini Xiaomi pernah membuat pelaburan di dalam syarikat yang membangunkan basikal pintar.


Qualcomm Adreno Turbo, Pesaing Baharu GPU Turbo?!

Perkembangan peranti sedang mengarah ke arena permainan mudah alih, setelah GPU Turbo dari Huawei diperkenalkan, baru-baru ini ada berita terkini dari Qualcomm di mana mereka juga dalam proses mengeluarkan teknologi yang hampir sama dengan GPU Turbo, yang dikenali sebagai Adreno Turbo.

Baca Juga: Reviu Eksklusif: Huawei MediaPad M5

Melalui gambar yang disebarkan di laman sesawang, satu sidang media bakal berlangsung pada 2 Ogos 2018 bertempat di Shanghai China. Jika Qualcomm melancarkan teknologi Turbo sendiri, maka peranti yang menekankan prestasi permainan seperti Xiaomi 8, One Plus 6 dan Black Shark pasti akan membawa pengalaman bermain yang lebih lancar dengan kelajuan yang dipertingkatkan.

Di samping itu, terdapat juga laporan bahawa Qualcomm akan bekerjasama dengan beberapa pengeluar permainan dalam memperluaskan lebih banyak sokongan pada permainan kerana GPU Turbo buat masa kini hanya sokong pada PUBG Mobile dan Mobile Legends sahaja.


Aplikasi Shazam Pada Android Dah Sokong Mod Gelap!!!!

Pergh Semua aplikasi dah nak ada mod gelap guys!! Yang terbaru Shazam bagi Android juga telah menerima sokongan mod gelap sungguhpun peranti tersebut tidak menggunakan Android 10.

Aplikasi Shazam terkenal dengan antaramuka berwarna biru putih. Namun dengan kemas kini terbaharu ini ia akan memperlihatkan antaramuka hitam dan kelabu.

Jadi pengguna akan lebih selesa menggunakan aplikasi ini ketika di dalam gelap.

Artikel Berkaitan:


Xiaomi Memperkenalkan Redmi Note 5A – Kamera Depan 16 Megapiksel Dengan Harga Murah

Xiaomi sudah dikenali dengan peranti yang menawarkan harga jauh lebih rendah berbanding jenama lain. Hari ini, mereka telah melancarkan sebuah model terbaru iaitu Redmi Note 5A.

Salah satu ciri utama yang diutamakan pada model ini ialah ciri penggambaran kamera depan. Ia didatangkan dengan sensor 16 Megapiksel bersama bantuan LED flash, dan untuk kamera belakang sensor 13 Megapiksel pula diletakkan di sudut atas peranti. Untuk sistem keselamatan, pengimbas cap jari yang pantas telah diposisikan di bahagian tengah kerangka bodi.

Pilihan warna Champagne Gold, Gold dan Platinum Silver Gray ini dipadankan bersama skrin berukuran 5.5 inci 1280x720p. Justeru, bagi menjana peranti ini, ia didatangkan dengan sebuah bateri berkapasiti 3,080mAh.

Xiaomi Redmi Note 5A dihidupkan oleh set cip Snapdragon 435 (28mm) octa-core Cortex-A53 hadir dengan tiga varian yang berbeza. Model asas dijual dengan tanda harga RMB699 (RM449) lengkap dengan RAM 2GB/16GB, selain RMB899 (RM577) untuk RAM 3GB/32GB, manakala spesifikasi tertinggi RAM 4GB/64GB pada harga RMB1,199 (RM770) seunit.

Dengan tanda harga yang berbaloi untuk dimiliki ini, pasti ramai dikalangan anda sudah berminat, bukan? Kita tunggu sahaja peranti ini dibawa masuk ke Malaysia kelak.


Redmi 7 Rasmi Dengan Harga Bermula RM499 – Sokong Snapdragon 632 + Dwi Kamera 12MP + 2MP + 4000mAh

Selain Redmi Note 7 yang dinanti-nantikan diperkenalkan di pasaran tempatan, dalam pelancaran yang sama juga pihak Redmi telah memperkenalkan Redmi 7, peranti yang baru sahaja dirasmikan di China semalam.

Redmi 7 adalah peranti yang difokuskan pada kelas permulaan, di mana ia dijana Snapdragon 632 bersama pilihan RAM 2GB/3GB, manakala ruangan dalaman adalah 16GB atau 32GB. Kapasiti bateri sebesar 4,000mAh dibekalkan pada paparan skrin Dot Drop yang berukuran 6.26 inci LCD dari TUV Rheinland, di samping sokongan nisbah 19:9 HD+ dan Corning Gorilla Glass 5.

Dikategorikan dalam pasaran permulaan, Redmi 7 hadir bersama dwi-kamera 12MP + 2MP dan kamera hadapan 8MP di bawah sokongan teknologi AI.

Peranti MIUI 10 yang berasaskan Android Pie ini dijual pada harga RM499 bagi versi 2GB + 16GB, manakala RM599 bagi versi 3GB + 32GB, ketersediaan mulai 27 Mac 2019 dan terdapat tiga pilihan warna iaitu Comet Blue, Eclipse Black dan Lunar Red.


Zoomlion Bawa Pemasaran Luar Talian ke Dalam Talian dengan Inisiatif “Pemasaran Awan” Baharu Susulan Wabak COVID-19

Zoomlion tarik lebih 300,000 tontonan mencatat rekod bagi pelancaran dalam talian pertama dalam industri

CHANGSHA, China, 16 Mac 2020 /PRNewswire/ — Zoomlion Heavy Industry Science and Technology Co, (01157.HK), pembuat peralatan kejuruteraan dan pertanian Cina yang terkemuka, telah membawa pemasaran luar taliannya ke dalam talian menerusi pelancaran model “Pemasaran Awan” baharu sebagai respons kepada wabak coronavirus.

“Sebagai respons kepada coronavirus, kami telah mula mempercepatkan strategi pemasaran dalam talian kami dan telah meningkatkan kehadiran Douyin, Kuaishou dan strim langsung kami. Susulan pelancaran dalam talian beberapa produk, kami telah dapat menyaksikan peningkatan yang jelas dari segi peminat dan jualan,” kata En. Huang Jianbing, Penolong President Zoomlion dan Pengurus Besar Zoomlion Pumping Machinery.

Sejak 4 Februari, Zoomlion telah menjemput ketua pakar teknikalnya daripada cawangan-cawangan berbeza dan subsidiari-subsidiari untuk menjalankan siaran langsung pada setiap petang bagi memperkenalkan dan mendemonstrasikan produk-produk konkrit, tolak tanah, kren bergerak dan pengangkat binaan di seluruh negara, menerima ribuan penonton setiap hari.

Siaran langsung “Pelancaran Besar-besaran Trak Pam Siri-Lingyun” diadakan di kilang pengeluaran Zoomlion pada 11 Mac lalu. Ia terdiri daripada dua bahagian: bahagian pengenalan dan sesi Soal Jawab bersama pakar, En. Gao Rongzhi, hadiah percuma permainan dan model trak. Acara secara langsung dengan penglibatan tinggi itu telah dapat menarik 327,700 pengunjung, menerima 881,986 tanda suka dan 42,472 ulasan.

Satu siaran langsung bertema “Malam Amal Zoomlion” yang diadakan oleh Zoomlion Earthmoving Machinery pada 29 Februari menarik minat lebih 60,000 pengikut dan menjual 620 mesin pengorek semasa siaran langsung berdurasi satu jam setengah itu.

“Kesan daripada promosi dalam talian melangkaui jangkaan kami. Zoomlion terletak di Changsha, sebuah Bandar Tenggara China, maka ia amat sukar untuk pelanggan di barat laut dan timur laut China untuk mengambil bahagian dalam acara-acara pemasaran di lapangan kami. Walau bagaimanapun, dengan siaran langsung ini, mereka boleh melihat dengan lebih terperinci pada prestasi produk dan berinteraksi bersama pakar-pakar kami,” tambah En. Huang.

Jurutera-jurutera dan pakar-pakar teknikal biasanya bekerja di belakang tabir, namun kini mereka menjadi “selebriti Internet” dengan kumpulan peminat mereka sendiri yang semakin bertambah.

Model “Pemasaran-Awan” baharu ini mempunyai perkhidmatan promosi dalam talian, jualan serta khidmat pelanggan dan dijangka menjadi ciri penting dalam rancangan masa depan Zoomlion untuk mencapai pertumbuhan.

Latar Belakang Zoomlion

Ditubuhkan pada tahun 1992, Zoomlion Heavy Industry Science & Technology Co., Ltd. ialah sebuah perusahaan pembuatan peralatan berkualiti tinggi yang menggabungkan jentera kejuruteraan, jentera pertanian dan perkhidmatan kewangan. Syarikat kini menjual lebih daripada 600 produk canggih daripada 55 barisan produk yang meliputi sepuluh kategori utama.

Foto – https://photos.prnasia.com/prnh/20200313/2749435-1?lang=0

Source: PRNEWSWIRE


Tak Ada Kelentong Punya! Pakej Pra-Bayar Jujur Habis

Tagline #nokelentong digunakan Celcom untuk meyakinkan korang semua bahawa pakej pra-bayar Xpax terbaru Celcom tidak mempunyai muslihat mahupun terma terlindung.

Menurut Celcom, mereka telah pun menjalankan kajian dan mengutip respon pengguna pra-bayar dan mereka mendapati ramai dari pengguna sedia ada pra-bayar di negara ini tidak gemarkan sistem pecahan data Internet yang dibahagikan kepada data mingguan, streaming muzik, video, Facebook, WeChat, WhatsApp dan sebagainya. Respon dari majoriti mengatakan bahawa mereka mahukan satu pakej Internet di mana mereka boleh menggunakan data mereka pada bila-bila masa.

Jadi Celcom memperkenalkan Xpax versi terbaru yang tak kelentong punya. Secara asas untuk menikmati pakej terbaru ini anda perlulah mempunyai akaun yang aktif, setiap akaun yang aktif akan menerima 10GB Basic Internet pada kelajuan 64kb/s dikhaskan untuk penggunaan aplikasi sembang sosial seperti WhatsApp dan 10GB Data Facebook tanpa had kelajuan.

Bagi data Internet berkelajuan tinggi pula, korang boleh membeli salah satu dari 4 pilihan yang disediakan:-

Celcom juga menambah baik pek Add-On dengan menawarkan pek Unlimited Calls, Late Night Quota dan YouTube. Apa yang lagi best adalah pek Add-On ini juga boleh dinikmati pengguna sedia ada pra-bayar Xpax yang masih menggunakan pakej lama, senang cerita ia terbuka kepada semua pengguna Xpax.

Anda boleh dapatkan pek permulaan Xpax terbaru in pada harga RM 10. Sebaik sahaja nombor diaktifkan, anda akan menikmati kredit RM 6, 200MB data Internet pantas, 10GB Basic Internet dan 10GB data Facebook. #nokelentong punya!


WWDC 2019: Apple Merasmikan tvOS 13 Untuk Apple TV – Hadir Dengan Sokongan Alat Kawalan Permainan Xbox One & PlayStation

WWDC 2019 secara rasminya membuka tirai dengan pertamanya memperkenalkan tvOS 13, sistem operasi baharu untuk Apple TV. Tim Cook bermula dengan mengumumkan salah satu rancangan asal mereka yang bertajuk “For All Mankind”, yang akan hadir ke Apple TV pada musim luruh ini.

tvOS baharu ini hadir dengan sokongan multi-pengguna, di mana setiap pengguna akan menerima cadangan yang disesuaikan mengikut individu. Kandungan lain termasuk juga Muzik yang akan memaparkan lagu lirik serentak dengan muzik yang dimainkan.

Selain itu, Apple juga menambah sokongan pada alat kawalan permainan Xbox One dan PlayStation DualShock 4 yang mampu mengawal permainan di Apple TV. Tambahan menarik ia boleh digunakan bersama Apple Arcade yang bakal dilancarkan pada tahun ini.


Huawei Mate 10 Pro Habis Licin Dalam Masa 1 Jam

Pra-tempahan untuk Huawei Mate 10 Pro yang dibuka selama empat hari di laman e-dagang Vmall dan 3ex tidak kesampaian apabila kesemua unit tempahan telah habis terjual hanya satu jam selepas ia dibuka semalam.

Permintaan diluar jangkaan ini ternyata membuktikan peminat Huawei tidak mengambil masa yang lama untuk membelanjakan wang mereka. Ini disebabkan peranti Huawei Mate 10 Pro ditawarkan pada harga yang kompetitif dengan spesifikasi yang mantap.

Dalam masa yang sama, Huawei juga memaklumkan mereka akan mempercepatkan penghantaran stok peranti dan berkemungkinan stok kumpulan kedua akan tiba pada 18 November (esok).

Sementara bagi yang tidak berpeluang dalam sesi pra-tempah ini, anda dinasihatkan layari Facebook Huawei Malaysia untuk mendapatkan info yang terkini. Bagaimanapun tarikh tutup untuk pra-tempah Huawei Mate 10 Pro tutup pada 19 November 2017.


Reviu Eksklusif: TP-LINK neffos C5 Max Spesifikasi Dipertingkatkan

HARGA: RM699

Sebelum ini, eRing pernah reviu model terbaru keluaran TP-LINK iaitu neffos C5. Kini sebuah lagi model diperkenalkan dengan nama sama tetapi ditambah perkataan ‘Max’ dibelakangnya. Berbeza dengan model keluarannya sebelum ini, Neffos C5 Max menampilkan sokongan spesifikasi yang lebih baik dengan paparan skrin lebih besar beresolusi 1080p, peningkatan lensa yang lebih tinggi pada kedua-dua kamera, dan juga pemproses yang lebih berkuasa. Dengan harga mampu milik, Neffos C5 Max menawarkan pengalaman yang lebih baik kepada pengguna dengan ciri-ciri yang telah diperbaharui.

Paparan skrin

Sesuai dengan namanya ‘Max’, neffos C5 Max tampil dengan paparan skrin lebih besar berbanding model sebelumnya iaitu berukuran 5.5 inci dengan resolusi HD penuh 1920×1080 piksel. Ia mampu memaparkan imej dengan baik melalui sokongan kepadatan piksel yang mencecah hampir 403.4 ppi. Walau bagaimanapun, bahagian bawah paparan skrin telah digunakan bagi menempatkan butang kawalan jenis on-screen.

Panel Belakang

Panel belakang neffos C5 Max kelihatan agak sama dengan neffos C5, cuma lampu LED flash yang terletak di bahagian kiri berbanding kanan pada model sebelumnya. Pada bahagian atas telah ditempatkan lensa utama beresolusi 13 Megapiksel dengan sokongan dual LED flash. Manakala pada bahagian bawah pula boleh ditemui lubang speaker yang menyokong kekuatan audio yang baik walaupun diletakkan pada permukaan rata.

Slot Kad & Bateri

Berbeza dengan neffos C5, di mana anda hanya perlu mengeluarkan bateri dari slotnya terlebih dahulu untuk mengakses ketiga-tiga slot yang hadir secara berasingan itu. Tetapi dengan neffos C5 Max, pengguna hanya perlu membuka penutup bateri untuk mengakses slot kad SIM dan kad microSD tanpa perlu mengeluarkan bateri kerana peranti menyokong fungsi hot-swap.

Themes

Sokongan aplikasi Themes berupaya menjadikan neffos C5 Max anda tampil dengan antaramuka yang lebih menarik. Selain dilengkapi dengan pelbagai pilihan tema pra-pasang, anda juga boleh menukarkan imej latar, paparan lockscreen, dan juga jenis fon secara berasingan. Walau bagaimanapun, ada di antara tema tersebut yang perlu dibayar sebelum boleh dimuat turun.

System Management

Tanpa perlu memuat turun aplikasi pihak ketiga, anda kini boleh menguruskan peranti dengan bantuan aplikasi System Management. Terdapat enam menu utama disediakan iaitu pengurusan aplikasi, pembersihan memori, penjimatan bateri, penjimatan data, kebenaran aplikasi, dan juga pengurusan notifikasi.

Hidden Apps

Antaramuka neffos C5 Max juga turut disediakan dengan satu fungsi yang membolehkan anda untuk menyembunyikan aplikasi daripada dipaparkan pada paparan skrin. Untuk mengakses fungsi tersebut, anda hanya perlu meleretkan dua jari pada paparan skrin dan klik sahaja pada ikon “+” untuk memilih aplikasi yang ingin disembunyikan.

Private Album

Selain boleh menyembunyikan aplikasi, anda juga boleh menyembunyikan album yang tidak ingin dilihat oleh mereka yang menggunakan smartphone anda. Caranya juga sama seperti Hidden Apps, hanya perlu meleretkan dua jari pada album, kemudian setkan kata laluan untuk peringatan anda. Selepas berjaya set kata laluan, anda juga perlu set soalan dan jawapan lain untu

KOMEN EDITOR

Jika anda inginkan sebuah smartphone berukuran 5.5 inci dengan resolusi HD penuh serta harga yang mampu milik, neffos C5 Max ini boleh dipertimbangkan. Tidak dinafikan spesifikasi yang disokong oleh neffos C5 Max bukanlah yang terbaik di pasaran, tetapi ianya boleh dianggap berbaloi untuk dimiliki jika soal harga diambil kira. Sokongan pemproses berkeupayaan 64-bit Octa Core, RAM 2GB, memori dalaman sebesar 16GB, lensa penggambaran utama 13 Megapiksel dengan dual LED flash serta bateri berkapasiti 3,05mAh sudah cukup untuk memastikan kelancaran pengoperasian smartphone ini. Lebih menariknya, neffos C5 Max turut menyokong aplikasi pra-pasang yang berguna dan juga fungsi untuk menyembunyikan aplikasi dan Private Album dengan kaedah leretan dua jari pada paparan skrin.


Beratur 4 Hari Lebih Awal – Gadis Ini Berjaya Beli iPhone X Dengan Harga RM10

Apple iPhone X akhirnya menemui pengguna Malaysia bermula pada hari ini. Walaupun harga yang agak premium, sambutannya agak sangat luar biasa berbanding iPhone 8 dan 8 Plus yang dilancarkan sebelum ini.

Buat syarikat telco, seperti yang dijangka terdapat pelbagai tawaran dan promosi yang menarik buat pengguna setia meraka. Apa yang menarik hati kami adalah usaha seorang gadis untuk menjadi yang terawal mendapatkan Apple iPhone X.

Menurut Celcom, gadis ini telah mula beratur di Celcom Blue Cube Cawangan Sunway Pyramid 4 hari sebelum pelancaran rasminya dan dia berjaya membeli iPhone X dengan harga RM10. Wowwww….

Selain itu, terdapat seorang lagi wanita yang juga berjaya mendapatkan iPhone X dengan harga RM10 iaitu Imee Juiana Tajuddin. Dia adalah pelanggan pertama Celcom yang menempah iPhone X secara atas talian di laman sesawang Celcom. Kepada yang berminat untuk membeli iPhone X secara ansuran, layari sahaja Celcom.


Nokia Bakal Tampil Dengan Model TA-1056 Setelah Mendapat Kelulusan FCC

Nampaknya Nokia bakal memperkenalkan satu lagi model baharu keluarannya tidak lama lagi setelah model TA-1056 telah mendapat kelulusan daripada FCC baru-baru ini. Berdasarkan kepada dokumentasi yang diperolehi, tiada banyak maklumat yang berjaya didedahkan kecuali saiznya yang agak kompak iaitu berukuran 133mm untuk tinggi dan 68mm untuk lebar.

Saiz kerangka model TA-1056 yang lebih kompak berbanding Nokia 2 dan Nokia 3 ini juga telah disahkan menyokong dua slot kad SIM dengan sambungan rangkaian 4G LTE. Selain itu, ia juga turut menyokong rangkaian WiFi 802.11 b/g/n dan juga Bluetooth v4.2 LE.

Buat masa ini masih belum ada pengesahan rasmi berhubung nama yang akan digunakan untuk model baharu ini dan tiada spesifikasi ataupun harga jualan rasminya.


Pastikan Setiap Denyutan Dikira dengan Charge 2

Fitbit, syarikat peranti kecegasan terulung di dunia, telah menaik taraf Fitbit Charge, gegelang kecergasan paling popular yang merupakan peranti pertama boleh memberikan maklumat kadar degupan jantung secara automatik dan berterusan ke pergelangan tangan anda.

Dengan wajah baru yang lebih bergaya dan skrin mudah dibaca dengan empat kali lebih besar daripada pendahulu, Charge 2 membawakan pengalaman yang lebih menarik, memberi dorongan dan bersifat peribadi untuk membantu anda mencapai matlamat anda.

Ciri istimewa yang ada pada Fitbit Charge 2 adalah:-

Penjejak kadar degupan jantung yang berterusan memudahkan pengguna memaksimumkan aktiviti senaman, merekod pembakaran kalori dengan lebih baik dan mendapatkan gambaran tentang tahap kesihatan keseluruhan anda. Charge 2 menaik taraf fungsi penjejakan kesihatan dan kecergasan dengan dua ciri berkesan yang berlandaskan kadar jantung peribadi anda.

Jejak senaman khusus seperti larian, tunggangan basikal, latihan berat, yoga dan banyak lagi, serta dapatkan ringkasan maklumat selepas senaman dan laporan terperinci tentang aktiviti anda dalam aplikasi Fitbit

Menghubungkan gegelang kecergasan anda dengan GPS di telefon pintar untuk memberikan statistik masa sebenar yang lebih jitu dan boleh diambil tindakan, seperti kelajuan dan jarak larian, sambil merakamkan peta laluan dalam aplikasi

Memberi panduan kepada anda untuk menggantikan senaman yang lebih tinggi intensitinya dan pemulihan untuk memaksimumkan senaman latihan litar supaya anda dapat memberi tumpuan terhadap senaman anda.

Fitbit Charge 2 sesuai bagi mereka yang kerap melakukan aktiviti lasak dan melakukan sukan agresif. Reka bentuk tahan lasak dan ringannya membolehkan anda menikmati dan menjalani aktiviti anda tanpa sebarang gangguan.

Fitbit Charge 2 dijangka boleh didapati di Malaysia mulai lewat September di gedung runcit utama termasuk A One Plus, All IT Hypermarket, Courts Malaysia, Harvey Norman, iStore, iTworld, RadioShack dan Senheng.

Fitbit Charge 2 boleh didapati dengan harga RM730, dalam warna hitam, biru, merah plum atau hijau teal.

**Harga di peruncit mungkin berbeza**


MWC 2019: Samsung Bakal Memperlihat Galaxy S10 5G Kepada Pengunjung, Turut Pamer Pengalaman 5G Secara langsung

Samsung yang merupakan jenama peranti pintar dari Korea Selatan ini bakal memperlihatkan beberapa peranti terbaharu dari mereka dalam Mobile World Congress 2019 (MWC 2019). Antara yang akan diperlihatkan ialah Samsung Galaxy S10 5G yang direka untuk memberikan pengalaman penuh 5G.

Menerusi rangkaian 5G, Galaxy S10 5G boleh mengakses kepantasan rangkaian sehingga 20 kali lebih pantas berbanding rangkaian 4G yang sekaligus memberikan kepada anda pengalaman yang menakjubkan sama ada menonton video, penstriman pantas dan sebagainya.

Justeru, Samsung bakal melakukan beberapa demonstrasi secara langsung untuk mempamerkan pengalaman sebenar 5G.

Siaran langsung yang pertama berlangsung di MWC 2019 adalah GSMA ‘Mobile World Live TV’ menggunakan Rangkaian 5G samsung di Broadcast Village, Gran Via. Ia akan dipancarkan secara langsung di seluruh tempat dan 280 buah hotel di Barcelona ketika rancangan tersebut berlangsung.

Selain itu, demonstrasi secara langsung teknologi 5G berkuasa untuk industri: Samsung, Cisco dan Orange Spain akan menunjukkan kepelbagaian penggunaan teknologi 5G dan betapa rendahnya latency dan kelajuan tinggi boleh digunakan dalam industri di Orange booth (Hall3 3K10).

Dalam pada itu, Samsung juga akan melakukan demonstrasi secara langsung kecerdasan buatan berdasarkan pengurusan rangkaian 5G dengan Zhilabs. Ia membantu menguruskan rangkaian 5G di tahap optima.

Tambahan lagi, Samsung bakal mempamerkan generasi terbaharu cipset 5G Radio Frequency (RF) yang menyokong 28GHz dan 39GHz. Menerusi cipset ini, Samsung 5G base stations dianggarkan sekitar 25% lebih kecil, ringan dan kurang penggunaan tenaga.

Portfolio cip Samsung termasuklah Exynos Modem 5100 yang dihadirkan dengan 3GPP 5G NR standard untuk menyokong spektrum baharu termasuklah di bawah dan di atas 6GHz bagi untuk kelajuan data yang lebih pantas sehingga 6Gbps.

Baca juga:


Pemilik Nexus 6 Di Seluruh Dunia Berhadapan Isu Gangguan Rangkaian LTE

Walaupun sudah berada agak lama di pasaran, tidak dinafikan masih ramai pengguna yang setia menggunakan Nexus 6 sebagai peranti utama mereka. Sokongan spesifikasi yang masih relevan pada peranti Nexus ini nampaknya mula menunjukkan permasalahan yang tidak dapat dipastikan puncanya apabila ramai di antara pemilik model ini dari seluruh dunia berhadapan dengan isu gangguan rangkaian LTE.

Berdasarkan kepada laporan yang telah diterima, kebanyakan pengguna Nexus 6 tidak dapat menggunakan rangkaian LTE secara tiba-tiba. Permasalahan yang dihadapi ini nampaknya mula dikongsikan oleh ramai daripada pemilik peranti tersebut di media sosial untuk mendapatkan kepastian tentang punca yang menyebabkan isu ini berlaku.

Bahkan pihak telco utama di Amerika Syarikat iaitu T-Mobile juga telah mengeluarkan kenyataan bahawa masalah ini telah dihadapi oleh pemilik Nexus 6 di seluruh dunia, dan memaklumkan bahawa mereka sedang berusaha mengatasinya dengan bantuan Google dan juga Motorola.

Apa yang lebih menariknya, salah satu daripada komen di laman sosial Facebook telah menyatakan bahawa aplikasi paling popular Pokemon Go mungkin menjadi penyebab masalah tersebut. Ini kerana rangkaian LTE kembali berfungsi sebaik sahaja aplikasi itu dibuang dari Nexus 6 miliknya.


Honor Buat Jualan Lagi!

Kami rasa korang semua lepas ni boleh tidur sambil pegang smartphone atau mouse! Senang bila bangun pagi boleh terus pergi ke laman Vmall dan shopping barang Honor sebab sekarang ni mereka tengah buat jualan gila punya, semua barang RM 11!

Jualan Honor Gala ni dah pun bermula semalam dan akan berlangsung sampai 11 November ini. Pukul 10.08 setiap pagi korang dah ready depan laman web Vmall dan cepat-cepat rebut produk yang ditawarkan pada hari tersebut.

Tawaran produk akan berubah pada setiap hari, dan pastikan korang set peringatan untuk hari jualan produk yang korang nak, semoga berjaya dalam berebut nanti!


Samsung Galaxy M30 Rasmi – Sokong 3 Kamera Utama + Bateri 5,000 mAh

Selepas memperkenalkan rangkaian untuk Siri Galaxy M menerusi kemunculan Galaxy M10 dan Galaxy M20, Samsung secara rasminya telah pun membawakan satu lagi pewaris baru untuk barisan yang sama iaitu Samsung Galaxy M30.

Samsung nampaknya membawa pewaris baru ini ke tahap yang lebih tinggi dengan penambahbaikan daripada beberapa sudut spesifikasi berbanding dua siri Galaxy M yang dilancarkan sebelum ini.

Galaxy M30 menampilkan skrin 6.4 inci FHD+ (2340 x 1080 piksel) Super AMOLED bersama paparan Infinity-U. Ia dijana cip Exynos 7904 dan didatangkan dalam dua varian – 4GB + 64GB & 6GB + 128GB. Terdapat ketersediaan slot kad microSD yang boleh dikembangkan sehingga 512GB.

Peranti ini menyokong tiga kamera utama dengan gabungan sensor 13MP + 5MP + 5MP dan kamera hadapan pula sebesar 16MP. Melengkapinya, bateri berkapasiti 5,000 mAh bersama pengecasan pantas.

Tersedia dalam dua pilihan warna iaitu Gradation Blue & Gradation Black, Galaxy M30 ditawarkan di pasaran India pada harga berikut :

___________________________________________________________________

Artikel Berkaitan:


Sekilas Pandang Android Nougat Pada Samsung Galaxy S7 & S7 Edge

Beberapa hari lalu, Samsung ada mengumumkan akan melancarkan ujian Android Nougat versi Beta, dan hanya pengguna dengan akses Beta sahaja dapat merasai pengalaman awal Android Nougat pada peranti Galaxy S7 dan S7 Edge. Buat masa kini, proses saringan pengguna masih lagi berlangsung, namun media SamMobile telah pun berjaya mendapatkan Android Nougat pada smartphone S7 Edge mereka.

Kami kongsikan sedikit screenshot dari SamMobile dengan anda untuk tatapan awal Android Nougat pada Samsung Galaxy S7 dan S7 Edge.


Gajet Di Sebalik Filem Pendek “Three Minutes” – Dari iPhone X

Dalam 2 hari ini, adakah Facebook anda penuh dengan filem iPhone X yang bertajuk “Three Minutes”?

Sempena Tahun Baru Cina 2018, Apple telah menghasilkan sebuah filem pendek bertajuk “Three Minutes” yang hanya menggunakan iPhone X. Korang mesti teruja sangat dengan filem ini yang diarah oleh Peter Chan, seorang pengarah antarabangsa terkenal dari Hong Kong, bukan?

Yang belum sempat tengok, nah kami sediakan di bawah ↓↓↓

Dalam 7 minit ini, apa yang korang nampak? Kebolehan iPhone X yang tak disangka, keupayaan lensa kamera yang setaraf gajet profesional. Jadi, adakah sesiapa pun boleh menghasilkan filem sebegini? Jawapannya… BOLEH!

BUT… kenalah ada sikit gajet tambahan untuk menyempurnakan filem ini…

So…apa gajet penting yang digunakan oleh pengarah Peter Chan dalam rakaman filem pendek ini?! Jom kita tengok satu per satu…

1) Mestilah iPhone X, harga bermula dari RM 5,149

2) Beastgrip Pro USD 139.99 (kira-kira RM 545.39)

3) Beastgrip DOF Adapter USD 149.95 (kira-kira RM 584.19)

4) Sony Planar T* 85mm f/1.4 ZA Lens S$ 2,499 (kira-kira RM 7,392.62)

5) SmallHD 702 Bright On-Camera Monitor USD 1,499 (kira-kira RM 5,839.35)

6) DJI Spreading Wings S900 Hexacopter USD 1,199 (kira-kira RM 4,670.70)

Okay, sampai sini apa pandangan anda semua? Sesungguhnya anda mempunyai iPhone X, tapi tak semestinya dapat hasil rakaman seperti Peter Chan. Kenapa? Sebab anda perlukan sebilangan aksesori sampingan yang mungkin harganya mencecah puluh ribu. T_T


Sudah Sedia Untuk Berlari Di Dalam Super Mario Run?

Kemunculan semula permainan klasik sememangnya sangat ditunggu-tunggu ramai pengguna. Lihat saja Pokemon Go yang mendapat sambutan luar biasa selepas dilancarkan, dan hari ini giliran Super Mario pula menemui peminat dalam permainan versi mobil pertama, Super Mario Run.

Di dalam permainan ini, Mario akan berlari merentasi dunia untuk menyelamatkan Peach yang diculik Bowser. Larian Mario adalah dalam mod automatik dan anda boleh mengawal lompatan dan laluan larian untuk mengutip syiling dan item-item yang bertaburan di dunia Super Mario Run.

Permainan ini eksklusif untuk pengguna iOS sahaja buat masa sekarang dan anda boleh memuat turunnya secara percuma.


OPPO Enco Q1 Wireless Noise Cancelling Headphones Bakal Diperkenal Bersama OPPO Reno2 – 15 Oktober 2019!

OPPO kini semakin kerap mengacah orang ramai mengenai kemunculan ahli baru mereka iaitu OPPO Reno2 – bakal tiba pada 15 Oktober 2019. Bagi menambah keriangan ramai, OPPO memeriahkan lagi majlis pelancaran ini dengan memperkenalkan aksesori terbaru mereka, OPPO Enco Q1 Wireless Noise Cancelling Headphones – fon kepala pembatalan bunyi bising tanpa wayar keluaran OPPO yang pertama.

OPPO Enco Q1 Wireless Noise Cancelling Headphones menggunakan pembatalan bunyi hibrid aktif – di mana mikrofon berfungsi dengan algoritma membatalkan hingar. Fon kepala ini juga mempunyai unit pemacu dinamik dengan ukuran 11.8mm diafragma komposit, selain menyokong format AAC, tiga mod audio 3D yang immersive, dan penalaan audio dibangunkan oleh pasukan akustik khusus. Melalui ciri-ciri ini, pengguna boleh menikmati muzik, permainan, dan video dengan lebih lengkap dalam apa jua keadaan sekalipun.

OPPO Enco Q1 Wireless Noise Cancelling Headphones direka secara ergonomik bersama kemasan earbuds yang sepadan dengan bentuk telinga, di samping neckband yang sejajar dengan kontur leher bagi memaksimumkan keselesaan. Fon kepala menggunakan port pengisian USB-C dan boleh memainkan audio selama 15 jam sehingga 22 jam pada caj penuh.


NIPA, bakal adakan ‘Mesyuarat Perniagaan Dalam Talian Korea IoT 2020’

SEOUL, Korea Selatan, 18 November 2020 /PRNewswire/ — National IT Industry Promotion Agency (NIPA) Korea mengumumkan bahawa ia akan mengadakan ‘Mesyuarat Perniagaan Dalam Talian Korea IoT 2020’ (‘2020 IoT Korea Online Business Meeting’) mulai 25 hingga 27 November. Acara berkenaan akan memperkenalkan produk dan perkhidmatan daripada syarikat-syarikat IoT terkemuka Korea selain menyokong pasaran global dan peluang perangkaian untuk syarikat-syarikat IoT Korea.

Memandangkan banyak syarikat IoT Korea yang hebat menghadapi kesukaran untuk menembusi pasaran antarabangsa ekoran Covid-19, acara ini bertujuan untuk menghubungkan syarikat-syarikat dengan rakan-rakan niaga antarabangsa. Akan terdapat sesi perundingan 1:1 maya, sesi ‘pitching’ (pic jualan) bersama pembeli-pembeli tempatan dari Eropah dan Amerika Utara serta sesi pencarian pembeli tersuai.

Untuk mesyuarat perniagaan dalam talian, 25 buah syarikat IoT Korea yang memiliki kelayakan cemerlang akan mengambil bahagian bagi mempamerkan perkhidmatan dan produk berkaitan AI dan 5G mereka dalam bidang sekuriti, keselamatan, menara kawalan, kilang pintar, bahan dan tindak balas terhadap COVID-19.

Maklumat terperinci mengenai syarikat-syarikat yang mengambil bahagian boleh ditemui di laman web acara ‘Mesyuarat Perniagaan Dalam Talian Korea IoT 2020’ di www.ictcyberworld.com.

NIPA ialah sebuah agensi separa-kerajaan yang menumpu pada projek-projek berkaitan IT. Sebagai pakar dalam pembangunan industri ICT, ia menyumbang kepada ekonomi dan kekuatan negara dengan menggalakkan industri ICT dan daya saing teknikalnya.

Keywords: Computer/Electronics High Tech Security Internet Technology Telecommunications Trade show news Future Events

Source: PRNEWSWIRE


Server Pokemon Go Untuk Negara Asia Sudah Ditambah, Tapi…

Selepas mendapat tahu bahawa Niantic telah melancarkan server tambahan untuk pemain Eropah pagi ini, kami mempunyai lebih banyak berita baik dan berita kurang baik untuk anda. Niantic telah melancarkan beberapa server khas untuk menyokong permainan Pokemon Go di asia.

Berita baiknya adalah sebanyak 44 server sedang dilancarkan, dan beberapa server tersebut adalah untuk negara/kawasan asia seperti Hong Kong, Indonesia, Jepun, Singapura, Taiwan dan Thailand.

Berita buruknya pula, seperti yang anda lihat masih tiada nama Malaysia dalam senarai tersebut. Namu itu tidak bermakna kita tidak dapat bermain permainan ini. Ketika ini masih belum ada petanda jelas bagaimana server ini berfungsi, berkemungkinan besar kita negara yang tidak mempunyai server khas akan menumpang server negara lain.


HONOR Anjur Kempen “Rileks, Beli Je!” – Pembelian Peranti Terpilih Kini Disertakan Waranti Selama 2 Tahun!

HONOR kini hadir dengan kempen menarik, Rileks, Beli Je! – di mana menawarkan jaminan waranti selama dua tahun untuk setiap pembelian model terpilih – Antaranya, HONOR View20, HONOR 20, HONOR 20 Lite dan HONOR 20 Pro. Kempen berlangsung bermula SEKARANG hingga 30 September 2019.

Penebusan waranti ini boleh dibuat menerusi aplikasi HiCare dan ia akan memberikan perlindungan menyeluruh – termasuk kos pembaikan dengan piawaian penyenggaraan rasmi HONOR dan 100% alat ganti tulen.

HONOR juga menawarkan promosi khas – sebagai tanda penghargaan kepada peminat atas sokongan padu. Menariknya promosi kali ini, HONOR View 20 (8GB + 256GB) boleh dimiliki pada harga RM1,999 (harga asal : RM 2,499). Manakala, HONOR 20 Lite pula berharga RM899 sahaja (harga asal : RM949)! Tidak terhenti di situ, HONOR turut menawarkan banyak lagi promosi hebat lain! Lihat gambar di bawah :

Promosi ini bakal tamat pada 31 Julai 2019! Jadi, jangan lepaskan peluang keemasan! Inilah masanya untuk korang rebut peluang dapatkan promosi luar biasa ini, lebih-lebih lagi dah nak dekat gaji – sememangnya waktu yang sangat SESUAI LAH! Maklumat lanjut, layari HONOR Malaysia.


Reka Bentuk Segar Western Digital My Passport

Hari ini Western Digital memperkenalkan reka bentuk baru yang lebih segar dan funky untuk produk storan yang sinonim dengan jenama mereka, iaitu My Passport.

Reka bentuk baru ini menawarkan 6 pilihan warna untuk anda, iaitu hitam, kuning, merah, putih, jingga dan biru. Kami amat menyukai penggunaan dua tekstur pada peranti ini dan ia sekaligus memberikan elemen moden kepada perkakasan komputer ini. Selain My Passport, Western Digital juga memperkemas kini rekaan peranti storan untuk desktop, My Book.

My Passport, My Passport for Mac dan My Book dilindungi jaminan selama 2 tahun dan diedarkan oleh Eternal Asia (M) Sdn Bhd.

My Passport

• 1TB – RM279
• 2TB – RM409
• 3TB – RM569
• 4TB – RM709

My Passport for Mac

• 1TB – RM319
• 2TB – RM475
• 3TB – RM709
• 4TB – RM739

My Book

• 3TB – RM519
• 4TB – RM639
• 6TB – RM1,009
• 8TB – RM1,319
• 10TB – RM1,599


HONOR Band 4 Bakal Masuk Ke Pasaran Tempatan Pada Januari Depan

Seiring dengan pelancaran HONOR 10 Lite di pasaran tempatan, HONOR turut bakal memperkenalkan gelang tangan pintar yang dikenali sebagai HONOR Band 4 pada 8 Januari depan. Gelang tangan pintar ini bakal hadir dengan dua versi dikenali sebagai Honor Band 4 dan Honor Band 4 Running.

Honor Band 4 dilengkapi dengan 0.95 inci skrin AMOLED bersama monitor degupan jantung menggunakan TruSeen 3.0 dan pemantau waktu tidur TruSleep. Dilengkapi dengan sokongan kalis air pada kedalaman air sedalam 50 meter (5 ATM).

Lebih menarik, gelang tangan pintar ini turut menawarkan ketahanan bateri yang agak panjang dan boleh dijadikan alat kawalan jauh untuk mengambil gambar. Di samping itu, Honor Band 4 turut berfungsi untuk ‘pencari’ lokasi telefon pintar anda (sesuai bagi mereka yang sering lupa di mana letaknya telefon).

Honor Band 4 Running memiliki rekaan agak menarik apabila ia boleh digunakan dengan melekatkan pada kasut. Gelang pintar ini lebih berfokuskan kepada aspek larian – dilengkapi dengan sensor 6 paksi bagi kebolehan mengesan larian dengan lebih tepat.

Memiliki paparan skrin bersaiz 0.5 inci bersama panel OLED dan menjanjikan ketahanan bateri agak panjang iaitu sehingga 21 hari. Bagi masa pengecasan pula, dikatakan mengambil masa kurang daripada 100 minit untuk pengecasan penuh.


Apple Music Peroleh Lebih 60 juta Pelanggan!!!

Apple yang merupakan syarikat peranti pintar terkenal dunia ini pastinya menyediakan pelbagai perkhidmatan termasuklah perkhidmatan muzik yang dikenali sebagai Apple Music.

Terkini, Apple dikhabarkan telah mempunyai 60 juta pelanggan di seluruh dunia. Sebelum ini ia memcapai 50 juta pelanggan pada bulan April lalu. Dalam tempoh dua bulan, mereka mampu menarik 10 juta pelanggan baharu.

Pada ketika ini, pesaing terdekat Apple Music adalah Spotify yang menerajui takhta paling ramai pelanggan dengan 100 juta orang.


Vlogger British Stuart Siar Video Tular Kilang Yanshan Sinopec Tarik Tontonan Sejuta dalam Beberapa Jam

BEIJING, 24 April 2020 /PRNewswire/ — Sebuah video jarak dekat tertib pengeluaran dalam Kilang Yanshan Sinopec (“Sinopec”, HKG: 0386) telah dirakam dan disiarkan melalui akaun sosial Stuart, seorang vlogger British yang tinggal di China, bagi memaparkan bagaimana pelitup muka pakai buang dan pelitup KN95 dibuat daripada bijian polipropilena menjadi pelitup muka dengan pakej terkedap-vakum.

Video ini tular dengan 1.5 juta tontonan dalam beberapa jam. Untuk menonton video bagaimana pelitup muka dibuat, sila kunjungi https://youtu.be/OioiItQq0Kk.

“Tertib pengeluaran yang dibina dalam 12 hari dan mengeluarkan hasil sebanyak ini. Hebat,” ulas Stuart. Dalam video tersebut, Stuart memulakan lawatan selama sehari bermula daripada pembuatan fabrik – menambah bijian polipropilena ke dalam mesin untuk dicairkan dan dipicit keluar menjadi lembaran fabrik bukan tenunan lebur-tiup. Tertib pengeluaran automatik menjadikan kerja-kerja manual mudah dalam nisbah hasil yang tinggi. Stuart mengikuti arahan oleh Xingqi Wang, Pengarah Pembuatan Plastetik di Kilang Yanshan Sinopec, bagi membantu menggulung fabrik ke kadbod dan dimasukkan ke dalam set penyediaan buatan-pelitup muka.

Sehingga kini, empat tertib pengeluaran fabrik bukan tenunan lebur tiup Kilang Yanshan Sinopec telah mencapai pengeluaran besar-besaran. Dengan kapasiti pengeluaran harian sebanyak 12 tan, Kilang Yanshan Sinopec dapat menyediakan bahan-bahan mentah yang utama untuk 12 juta pelitup muka perubatan setiap hari. Sebanyak 245.39 tan fabrik bukan tenunan lebur tiup telah dihasilkan. Sejumlah 17.97 tan merupakan fabrik bukan tenunan lebur tiup khas untuk pelitup muka KN95, yang melancarkan lagi kehendak pasaran untuk bahan-bahan mentah pelitup muka perubatan dan memberi sokongan padu bagi memerangi wabak COVID-19.

Latar Belakang Sinopec Corp.

Sinopec Corp. ialah salah sebuah syarikat tenaga dan kimia bersepadu yang terbesar di China. Operasi utamanya termasuk penerokaan, pengeluaran, pengangkutan dan penjualan petroleum dan gas asli, produk petrokimia dan kimia arang batu, fiber sintetik, baja dan produk kimia lain, selain komoditi dan juga teknologi lain.

Selain itu, Sinopec terlibat dalam penyelidikan, pembangunan serta aplikasi teknologi tenaga. Dengan misi korporat untuk “Mendorong Kehidupan yang Indah” Sinopec meneruskan strategi berorientasi nilai, pembangunan didorong inovasi, pengagihan sumber bersepadu, kerjasama terbuka dan pertumbuhan hijau & rendah karbon untuk membina syarikat tenaga dan kimia yang terkemuka di dunia.

Video – https://cdn5.prnasia.com/202004/Sinopec/video.mp4Logo – https://photos.prnasia.com/prnh/20190814/2551581-1LOGO?lang=0

Keywords:  Chemical Computer/Electronics Health Care/Hospital Medical Equipment Medical/Pharmaceuticals Social Media Licensing/marketing agreements

Source: PRNEWSWIRE


Siri realme 7 Bakal Dirasmikan Di Malaysia Pada 24 September Ini!!

Buat peminat realme, anda mesti teruja apabile realme mengumumkan bakal merasmikan peranti terbaharunya siri realme 7 pada 24 September ini bagi pasaran tempatan.

2 peranti yang tampil pada siri ini adalam realme 7 dan realme 7 Pro. Kedua-dua peranti ini pastinya mempamerkan prestasi yang menakjubkan.

Anda pasti tidak sabarkan untuk mengetahui harga jualan kedua-dua peranti ini di Malaysia. JAdi teruskan bersama kami!!

Dua model telefon pintar Realme 7 telah diperkenalkan buat masa ini, iaitu Realme 7 dan juga Realme 7 Pro.


vivo V9 Dikesan Di Pengkalan SIRIM

Sebelum ini vivo Malaysia telah berkongsi gambar teaser mengenai model terbarunya iaitu vivo V9. Tanpa kita sedar vivo Malaysia akan membawa masuk model terbaru mereka, vivo V9 ke Malaysia lebih awal dari jangkaan.

Menurut sumber yang boleh dipercayai, terdapat sebuah peranti baru milik vivo dengan kod nama ‘vivo-1723’ di pengkalan data dan pensijilan SIRIM yang telah menjalani ujian serta telah mendapat kelulusan untuk dipasarkan tidak lama lagi. Menurut pencarian kami di Google, model dengan kod nama tersebut adalah model V9.

Bagi yang belum tahu, vivo V9 bakal tampil dengan kamera hadapan beresolusi 24 Megapiksel serta paparan skrin ‘rongak’ yang menjadi trend hari ini. Untuk maklumat lanjut mengenai pelancaran ini, terus ikuti Facebook vivo Malaysia.


Huawei Lancar Penyelesaian Kampus Istimewa dan Pusat Data Wujudkan Nilai Perniagaan Unik untuk Pelanggan

SHENZHEN, China, 27 Februari 2020 / PRNewswire / – Hari ini, Huawei melancarkan dua penyelesaian utama untuk pasaran perusahaan – HiCampus untuk kampus dan HiDC untuk pusat data – di Persidangan Transformasi Digital Perindustrian, yang distrim langsung secara global. Dengan kelebihannya yang terkemuka dalam teknologi 5G, rangkaian optik, rangkaian Protokol Internet (IP), dan teknologi Kecerdasan Buatan (AI), Huawei melaksanakan inovasi kolaborasi di seluruh bidang teknologi, yang membolehkan evolusi teknologi dan pembangunan perniagaan berjalan bersama demi memacu kejayaan pelanggan dalam perjalanan transforasi digital.

Sun Fuyou, Naib Presiden Huawei Enterprise BG, berkata: “Teknologi digital membentuk semula dunia dan memberi manfaat kepada semua lapisan masyarakat. Oleh kerana persekitaran luar sebuah perusahaan menjadi semakin rumit dan tidak dapat diramal, pengurusan kesinambungan perniagaan (BCM) harus menjadi sebahagian daripada strategi korporat dalam setiap pelan pembangunan jangka panjang setiap syarikat. Sistem ICT perusahaan harus dimasukkan ke dalam BCM, kerana mereka telah menjadi alat pengeluaran dan aset utama. Selain menjadi penyumbang utama kepada standard 5G global dan pemimpin dalam rangkaian optik global industri, Huawei juga menyenaraikan penyumbang No.1 untuk piawaian Wi-Fi 6 dan vendor tunggal industri yang boleh menyediakan penyelesaian AI senario penuh, tindanan penuh untuk bidang awan, pinggiran dan peranti. Kami menyepadukan teknologi teras merentas domain ini, seperti 5G plus IP, IP plus optik, dan IP plus AI, untuk membangunkan penyelesaian inovatif untuk membentuk semula susun atur teknologi dunia perniagaan. Pada tahun 2020, Huawei melancarkan dua penyelesaian utama – HiCampus untuk kampus dan HiDC untuk pusat data – dan empat produk utama – generasi baharu AirEngine Wi-Fi 6 dan OceanStor Dorado, bersama dengan OptiXtrans DC908 dan SmartLi UPS. Kami berhasrat untuk memenuhi keperluan pelanggan untuk rangkaian berkelajuan tinggi, kecerdasan, dan mesra alam di era pintar, sambil mewujudkan nilai perniagaan yang unik untuk pelanggan.”

Penyelesaian Huawei HiCampus bina rangkaian kampus generasi seterusnya

Rangkaian kampus perusahaan menghadapi cabaran seperti pengalaman akses yang lemah, penggunaan tenaga yang tinggi, dan inovasi perkhidmatan yang perlahan. Penyelesaian Huawei HiCampus Sun Fuyou yang dikeluarkan hari ini mempunyai tiga ciri revolusioner untuk menangani cabaran-cabaran ini:

1. Huawei memperkenalkan teknologi RF 5G, algoritma 5G seperti penjadualan Bersama pelbagai sistem, Antena Pintar dan rangkaian akses radio yang ditetapkan perisian, dan konsep rangkaian 5G ke dalam bidang IP. Dikuasakan oleh 5G dan IP, AirEngine Wi-Fi 6 Huawei menyediakan pengalaman rangkaian 100 Mbit / s paling cepat, paling stabil dan sentiasa di dunia. AirEngine Wi-Fi 6 mempunyai 10 tingkat hentian puncak Gbit/s, 10ms kependaman, dan jejari liputan yang melangkaui standard industri sebanyak 20%. Penyelesaian akses jaringan kampus tanpa wayar yang berkualiti tinggi ini lebih unggul daripada model akses rangkaian kampus berwayar dan tanpa wayar tradisional.

2. Penyelesaian rangkaian Kampus OptiX membolehkan sambungan rangkaian kampus optik sepenuhnya melalui seni bina IP plus POL. Bukan sahaja ia berkongsi kelebihan kapasiti fleksibel, pemprosesan perkhidmatan yang berkuasa, automasi perkhidmatan, dan O&M pintar dengan rangkaian IP, tetapi juga menyepadukan ciri-ciri optik yang optimum dalam penjimatan tenaga, kesederhanaan, dan kecekapan yang tinggi. Ini menjadikan penyelesaiannya amat sesuai untuk lapangan terbang, institusi pendidikan, hotel, pejabat, dan senario kampus yang lain. Menurut penilaian penyelesaian rangkaian yang komprehensif oleh Ovum, penyelesaian IP plus POL Huawei mengatasi penyelesaian kampus pertukaran berlapis tradisional dengan ketara.

3. Platform Digital Horizon Huawei menaik taraf perkhidmatan kampus daripada kecerdasan senario tunggal tradisional kepada kecerdasan kampus keseluruhan. IMOC dan NCE ialah penyelesaian O&M pintar untuk kampus pintar. Ia pintar dan terbuka, dan mampu mengawasi tindanan penuh, yang meningkatkan penggunaan sumber sebanyak 20%, meningkatkan pengalaman pengguna sebanyak 15%, meningkatkan kecekapan O&M sebanyak 30%, dan memendekkan masa lokasi kerosakan dari jam ke minit.

Penyelesaian Huawei HiDC tampil seni bina, teknologi dan medium yang inovatif

Jumlah data global akan meningkat daripada 33 ZB pada tahun 2018 hingga 180 ZB pada tahun 2025. Berlatar belakang perkara ini, sistem data tradisional akan menghadapi kejejalan seni bina untuk pengumpulan, penyimpanan, pengkomputeran, pengurusan dan penggunaan data. Wing Kin Leung, Ketua Pegawai Teknologi Huawei Enterprise BG, mengeluarkan penyelesaian pusat data Huawei HiDC untuk membantu pelanggan membina pusat data pintar, berprestasi tinggi dan hijau. Penyelesaian ini menampilkan seni bina, teknologi, dan medium yang inovatif, yang membolehkan penumpuan dan perkongsian data yang lebih cepat dan lebih berkesan.

1. Seni bina tiga-dalam-satu: Penyelesaian rangkaian pusat data pintar dan tak hilang AI Fabric terbaharu menggunakan algoritma iLossless yang inovatif untuk menyepadukan rangkaian Ethernet, InfiniBand, dan Fiber Channel untuk meningkatkan kuasa pengkomputeran pelayan sebanyak 28% dan penyimpanan IOPS sebanyak 30%. Penyelesaian saling sambungan pusat data (DCI) menggunakan IP dan sinergi optik untuk menyediakan kapasiti 40% lebih tinggi dan 25% jarak penghantaran lebih Panjang berbanding vendor lain dalam industri. Penyelesaian ini membolehkan trafik rangkaian dan kerjasama pengurusan untuk memendekkan waktu-ke-pasaran (TTM) perkhidmatan dan mengurangkan jumlah kos pemilikan (TCO) sebanyak lebih daripada 30%.

2. Teknologi yang membolehkan evolusi lancar untuk memenuhi keperluan perkhidmatan dalam tempoh 10 tahun akan datang: Suis pusat data CloudEngine 16800 memanfaatkan port 400GEH paling padat industri untuk menyediakan transmisi isyarat kelajuan ultra tinggi, pelesapan haba super dan bekalan kuasa yang cekap, dan pada masa yang sama mengurangkan penggunaan kuasa setiap bit sebanyak 50%. Huawei OptiXtrans DC908, produk DCI, menyokong setiap panjang gelombang 800 Gbit/s setiap panjang gelombang dan sehingga 220 panjang gelombang dengan memanfaatkan teknologi band Super C+L kalis masa depan. Ia juga memperlihatkan penggunaan lebih mudah untuk juruteknik IT dengan perkakasan dan senibina perisian inovatif yang mudah dipasangkan, di mana ia boleh bermula dari awal dan dengan cepat membina rangkaian saling bersambung ultra-jalur lebar, ultra-mudah untuk pusat data perusahaan dalam era awan. Penghala siri NetEngine 8000 menggunakan SRv6 untuk membolehkan pemilihan laluan berdasarkan jalur lebar dan kependaman untuk memenuhi keperluan SLA bagi perkhidmatan yang berbeza, mengurangkan protokol rangkaian, dan memudahkan O&M; mereka mempunyai lebih daripada 20 kes komersial di seluruh dunia.

3. Revolusi bateri plumbum ke-litium: Bekalan kuasa pusat data telah memasuki era litium. Berbanding dengan bateri asid plumbum tradisional, Huawei SmartLi UPS menyepadukan teknologi elektronik, digital, dan pintar yang terulung untuk meningkatkan hayat bateri kepada 5000 caj, yang cukup untuk 10-15 tahun penggunaan. Ini sangat mengurangkan TCO pelanggan dan membolehkan pengurusan digital sepenuhnya sistem kuasa pusat data. Penstoran semua kilat pintar OceanStor Dorado Huawei generasi seterusnya mencapai IOPS yang terkemuka industri sebanyak 20 juta dan mengekalkan kependaman perkhidmatan dengan ketara di bawah 0.1ms, menyerlahkan potensi data untuk perusahaan.

Huawei Enterprise BG komited untuk menumpu pelbagai teknologi baharu dan memanfaatkan sambungan baharu, pengkomputeran, platform, dan ekosistem untuk membina asas dunia pintar, memacu kejayaan pelanggan dalam transformasi digital. Kini, lebih daripada 700 bandar di seluruh dunia, dan 228 daripada 500 syarikat Fortune Global, termasuk 58 daripada 100 syarikat teratas, telah memilih Huawei sebagai rakan kongsi mereka untuk transformasi digital.

Untuk maklumat lanjut Persidangan Transformasi Digital Perindustrian Huawei, lawati https://e.huawei.com/topic/mwc2020/en/

Foto – https://photos.prnasia.com/prnh/20200225/2729857-1-a?lang=0Foto – https://photos.prnasia.com/prnh/20200225/2729857-1-b?lang=0

Keywords:  Computer Hardware Computer Networks Computer Software Computer/Electronics Internet Technology Telecommunications Telecommunications Equipment New products/services

Source: PRNEWSWIRE


Cip Pemproses Apple M1 Carta Skor Melebihi 1 Juta Di AnTuTu!!

Peminat Apple mesti teruja apabila cip pemproses terbaharunya Apple M1 mencatatkan rekod skor sebanyak 1119243 mata!!!

Buat yang tidak mengetahui, cip pemproses ini adalah berasaskan X86.

Daripada keputusan yang dicatatkan, memperlihatkan ia mencatat 282265 bagi CPU dan 538944 bagi GPU.


Xiaomi Mi 9 Rasmi – Sokong Snapdragon 855 + Kamera 48MP + Pengimbas Cap Jari Pada Skrin

Selepas banyak maklumat tertiris, Xiaomi hari ini secara rasminya memperkenalkan pewaris baharu mereka iaitu Xiaomi Mi 9 – menampilkan rekaan dinamik bersama elemen lebih segar.

Xiaomi Mi 9 menampilkan skrin AMOLED bersaiz 6.39 inci FHD+ bersama rekaan takuk kecil dan nisbah skrin-ke-badan 90.7%. Paparan peranti ini dilapisi Corning Gorilla Glass 6 sebagai pelindung utama.

Dikuasakan oleh cip pemproses Snapdragon 855, memori sehingga 8GB RAM dan storan sehingga 128GB. Ia juga disuntik ciri baru, Game Turbo serta dibekalkan bateri 3,300 mAh bersama pengecasan pantas 27W dan pengecasan tanpa wayar 20W.

Untuk fotografi, ia menawarkan tiga kamera utama : 48MP Sony IMX 586 (f/1.75) + 16MP (f/2.2) + 12MP (f/2.2), serta lensa 20MP untuk kamera swafoto. Mi 9 menyokong pengimbas cap jari pada skrin, di samping ciri lain : NFC, IR Blaster dan kualiti speaker lebih baik.

Pada masa sama, Xiaomi turut mengumumkan Xiaomi Mi 9 Transparent Edition yang kelihatan seakan Xiaomi Mi 8 Explorer Edition. Masih dijana cip pemproses Snapdragon 855, versi ini dipasang dengan memori 12GB RAM, storan 256GB. Sama seperti versi standard, peranti ini turut  membawakan paparan bersaiz 6.39 inci AMOLED dan sokongan tiga kamera utama 48MP.

Tersedia dalam beberapa warna menarik seperti Lavender Violet, Ocean Blue dan Piano Black, Xiaomi Mi9 ditawarkan di pasaran China pada harga berikut :


Absen Tingkatkan Lagi Mesyuarat dan Pembentangan dengan Absenicon 3.0 Baharu

SHENZHEN, China, 19 Februari 2021 /PRNewswire/ — Absen (SZSE: 300389) menambah baik lagi mesyuarat dan pembentangan dengan Absenicon 3.0 baharu. Absenicon 3.0 baharu ialah produk paparan LED persidangan semua-dalam-satu untuk mesyuarat dan pembentangan. Versi baharu yang lebih baik ini direka untuk menjadi penyelesaian visual yang sempurna untuk bilik mesyuarat, dewan kuliah dan auditorium canggih dalam suasana korporat, kerajaan, pendidikan dan persekitaran dalaman lain yang memerlukan paparan yang andal dan memukau secara visual untuk komunikasi yang berkesan.

Absenicon 3.0

Dengan bingkai 5mm dan kedalaman skrin 28.5mm tipis, Absenicon 3.0 mempunyai reka bentuk nipis dan nisbah skrin-ke-badan 94% yang mengagumkan, memberikan imej berformat besar yang hebat dan hampir lancar.

Dengan tahap kecerahan yang boleh dilaraskan daripada 0 hingga 350nit, Absenicon 3.0 dapat disesuaikan dengan sempurna pada ruang terbuka dan cerah. Menampilkan gamut warna 110% dan nisbah kontras 5000:1, Absenicon 3.0 berupaya memaparkan kandungan terperinci dengan warna-warna yang tepat dan terang. Di samping itu, sudut tontonan amat luas 160° membolehkan hadirin mendapat manfaat daripada kecekapan dan produktiviti mesyuarat yang dipertingkat.

Reka bentuk semua-dalam-satu Absenicon mengintegrasikan sistem kawalan, operasi dan bunyi yang lengkap, yang mengelakkan keperluan untuk sebarang kotak kawalan biasa dan pemproses video. Reka bentuk kabelnya yang tersembunyi juga menampilkan kemasan yang bergaya dan rapi pada seluruh skrin.

Menampilkan sistem kawalan pintar yang baharu, pengendalian Absenicon 3.0 adalah semudah menonton televisyen. Alat kawalan jauhnya membolehkan pengguna mematikan dan menghidupkan skrin dengan mudah, menukar saluran digital dan menyelaraskan kecerahan skrin serta tetapan menu Paparan Pada Skrin (On Screen Display).

Absenicon 3.0 menyokong dua sistem termasuk Android 8.0 dan Windows 10 O.S. Dengan mengimbas kod QR, orang ramai boleh berkongsi kandungan daripada komputer, telefon pintar atau tablet dan dalam masa yang sama menulis nota pada peranti ini semasa persidangan. Absenicon 3.0 berupa untuk berkongsi empat skrin serentak dan menyampaikan idea kreatif yang berbeza sekali gus.

Absenicon boleh dipasang oleh dua jurutera dalam masa hanya sesingkat dua jam, dengan dua pilihan pemasangan disediakan (pemasangan dinding dan bergerak). Absenicon 3.0 boleh digunakan pada bahagian depan dan hanya beberapa saat sahaja diperlukan untuk menanggalkan modul dengan alat khas, lantas menjadikan pemasangan dan penyelenggaraan pantas dan mudah.

Maklumat lanjut, sila hubungi: Absen@absen.com.

Keywords: Broadcast Technology Computer Hardware Computer/Electronics Semiconductors New products/services

Source: PRNEWSWIRE


Mahu memiliki Siri HUAWEI P40, MatePad Pro & Watch GT 2e? – Lakukan Pra Tempahan Sekarang & Miliki Pelbagai Hadiah Menarik!

Anda sudah tidak sabar untuk memiliki peranti terbaharu daripada HUAWEI iaitu siri HUAWEI P40, HUAWEI Mate Pad Pro dan HUAWEI Watch GT 2e!! Kini anda boleh melakukan pra tempahan bermula hari ini.

Mereka yang melakukan pra tempahan siri ini akan menikmati pelbagai hadiah percuma yang bernilai RM1300 antaranya Cloud storage 50GB, HUAWEI Freebuds 3, waranti selama 1 tahun, perlindungan skrin sebulan dan langganan 3 bulan secara percuma bagi HUAWEI Video, charging cas tanpa wayar bagi HUAWEI P40 dan supercharge kereta tanpa wayar.

Siri telefon ini akan tersedia pada warna Deep Sea Blue, Blush Gold, dan Silver Frost dan ia berharga RM2,799 (HUAWEI P40) dan RM3,899 (HUAWEI P40 Pro).

Menariknya, anda boleh menerima hadiah bernilai RM1000 yang mana ia termasuklah M-Pen, papan kekunci dan langganan HUAWEI Video selama 3 bulan.

Peranti ini bakal dijual pada harga RM2,399 (8GB RAM + 256GB ROM + edisi WiFi) dan akan tersedia dengan varian warna PEarl White dan Midnight Green.

Menariknya, jam tangan pintar ini dijual pada harga RM599 dan tersedia dalam 2 varian warna iaitu Graphite Black dan Mint Green. Bagi setiap pra tempahan, anda akan menerima tali jam percuma yang bernilai RM68.


Kemas Kini Android Oreo Pada Xiaomi Mi A1 Membawakan Fungsi Pengecasan Pantas

eRing sebelum ini ada berkongsi berita mengenai penyertaan program Android Oreo beta untuk Xiaomi Mi A1, dan kemas kini terbaru itu dikatakan akan menawarkan pelbagai ciri-ciri terbaru seperti tahap penjimatan bateri yang lebih efisien, pengimbas cap jari yang lebih pantas dan sebagainya.
Berdasarkan kepada laporan yang diterima, pemilik Xiaomi Mi A1 yang juga merupakan peserta program Android Oreo beta telah berkongsi bahawa kemas kini itu turut membawakan satu lagi fungsi baharu iaitu pengecasan pantas. Jika sebelum ini masa mengecas dari 0% hingga 100% akan mengambil masa lebih kurang dua jam. Kini ia hanya mengambil masa hanya 92 minit untuk pengecasan penuh.
Android Oreo untuk Xiaomi Mi A1 turut menyokong fungsi Picture-in-Picture (PIP).
Sungguhpun begitu, proses mengecas itu bukannya dibuat menggunakan adapter pengecas 5V2A yang ditawarkan sekali dengan pembelian peranti itu, sebaliknya pemilik peranti itu telah menggunakan adapter pengecas 5V4A milik OnePlus 5T.
Sumber: Telecomtalk

Sumber: Telecomtalk


Huawei Nova 2i Habis Terjual Dalam Masa Sehari

Selaku pengeluar telefon pintar kedua dunia, Huawei baru sahaja menambah koleksi barisan perantinya di pasaran tempatan. Huawei Nova 2i yang mula dijual di Huawei Flagship Experience Store, Pavilion Elite, Jumaat lalu telah dibanjiri oleh pelanggan dari serata Kuala Lumpur dan sekitar.

Pelanggan yang hadir sanggup menunggu seawal jam 9 pagi bagi mendapatkan peranti pertama Huawei yang dilengkapi empat kamera. Bukan setakat itu sahaja, mereka sebenarnya ingin menjadi 100 pelanggan terawal untuk mendapatkan kotak hadiah bersama smart band yang keseluruhan bernilai RM898.

Di samping itu, penampilan duta siri Nova, Hannah Delisha juga memeriahkan lagi suasana di sekitar majlis dengan mendekatkan diri dengan para pembeli. Hannah juga berkongsi pengalaman menggunakan peranti Nova 2i bersama pembeli malah ada yang berkesempatan mengambil swafoto.

Huawei Nova 2i sebuah telefon pintar kelas pertengahan yang hadir dengan skrin nisbah 18:9 bersaiz 5.93 inci FullView Display. Dibekalkan dengan dua kamera depan dan dua kamera belakang ia juga menawarkan teknologi pengimbas wajah untuk efek potret yang lebih terperinci.

Dioperasikan oleh EMUI 5.1 dan pemproses Kirin 659, Nova 2i turut dimuatkan dengan memori RAM 4GB dan ROM sebesar 64GB. Sistem audio juga membawakan efek 3D stereo sekeliling. Huawei Nova 2i boleh didapati dengan pilihan warna Graphite Black, Prestige Gold, dan Aurora Blue pada harga kompatitif iaitu RM1,299.

Anda juga boleh melayari laman jualan atas talian Vmall untuk perkhidmatan hantaran ke pintu rumah. Maklumat lanjut boleh semak di Facebook rasmi Huawei Malaysia.


Menang Moto G5S Plus Sempena Hari Kekasih Dengan #HelloPerfectMatch

Kepada anda di luar sana yang ingin menghadiahkan sebuah telefon pintar kepada orang tersayang sempena sambutan Hari Kekasih ini, apa kata sertai peraduan #HelloPerfectMatch yang dianjurkan oleh Motorola Malaysia ini.

Peraduan bermula 9 Februari sehingga 13 Februari 2018, di mana anda perlu berkongsi cerita bagaimana mengenali pasangan dan pemenang yang bertuah akan membawa pulang telefon pintar Moto G5S Plus.

Cara Peraduan :

1. Jadi fan Motorola Malaysia di Facebook

2. Muat naik gambar kreatif bersama orang tersayang dan cerita bagaimana anda bertemu denganya.

3. Jangan lupa tanda pagar #HelloPerfectMatch, #MotoG5SPlus dan          #MotorolaMalaysia

Selain itu, anda juga boleh menghadiah beberapa model telefon dari Moto untuk orang tersayang mengikut keperibadian mereka seperti Moto Z2 Play dengan pelbagai pilihan mod menarik, Moto G5S Plus, Moto X4 dan juga Moto E4 Plus untuk lelaki yang baik!


ASUS ROG Strix GL502VT Kini Boleh Dimiliki Pada Harga RM6,999

Dalam kemeriahan kempen #JoinTheRepublicMY yang diadakan, ASUS Republic of Gamers (ROG) telah mengumumkan kehadiran laptop permainan siri Strix yang pertama di negara ini. Dengan profil kerangka yang kompak tetapi kukuh, ROG Strix GL502VT tampil nipis iaitu hanya 30.1mm dengan berat kurang 2.3kg.

Namun begitu, ia masih menawarkan prestasi berkuasa dengan sokongan pemproses Intel Core i7 Quad Core generasi ke-6 dan telah digambungkan dengan cip grafik daripada NVIDIA GeForce GTX 980M dengan sokongan DirectX 12.

Kombinasi cip pemproses dan juga cip grafik berkuasa ini lebih dirasai kehebatannya dengan paparan skrin IPS berukuran 15 inci yang memberikan pilihan kepada anda untuk memilih resolusi HD Penuh mahupun 4K UHD. Tidak cukup dengan itu, sokongan sudut pandangan sehingga 178° tanpa perubahan warna paparan ini sekaligus memberikan pengalaman permainan yang terbaik.

Isu kepanasan melampau juga tidak menjadi masalah pada ROG Strix GL502VT kerana ia menggunakan sistem penyejukan Hyper Cool Duo-Copper dengan sistem dwi kipas untuk memastikan CPU dan juga GPU dapat disejukkan secara berasingan.

Spesifikasi ASUS ROG Strix GL502VT


Ketua Pegawai Eksekutif Perfect World Dr. Robert H. Xiao: Penggunaan Kandungan bakal Berubah secara Dramatik Ekoran 5G

SHANGHAI, 5 Ogos 2020 /PRNewswire/ — Tanggal 30 Julai, Dr. Robert H. Xiao, Ketua Pegawai Eksekutif Perfect World, menyampaikan ucapan dasar di Kongres Hiburan Digital China (CDEC) 2020, membincangkan mengenai perubahan yang dibawa oleh 5G kepada industri budaya serta kreatif digital dan terutamanya, kepada permainan.

Dr. Xiao menjelaskan bahawa transformasi digital dalam industri permainan merupakan trend semasa, manakala 5G ialah lanjutan teknikal baharu dan asas untuk tahap pertumbuhan yang seterusnya dalam industri ini. Penggunaan kandungan akan berubah dengan dramatik ekoran kemungkinan imaginatif yang dibawa oleh 5G. Memetik satu contoh, teknologi baharu seperti 5G+AI dan VR/AR akan menggalakkan perubahan disruptif dalam saluran dan senario budaya tradisional dan komunikasi hiburan, mencetuskan jangkaan baharu dari segi kandungan dan pengalaman, mempromosikan lagi inovasi dalam integrasi teknologi dan kandungan selain pendigitan dan intelligentization saluran serta senario ini, sekali gus mendorong pengalaman penggunaan yang baharu.

Dr. Robert H. Xiao mengambil e-sukan sebagai satu contoh, menyatakan pandangan bahawa dengan 5G, seiring dengan pengkomputeran awan dan teknologi realiti maya yang semakin matang, penyertaan dan model perniagaan e-sukan pada masa akan datang akan menjadi “hiperinteraktif”. Menerusi peranti boleh pakai, audiens dapat mengambil bahagian secara langsung dalam pertandingan ini malah berinteraksi dengan peserta dalam suasana pertandingan pada masa sebenar. Ini akan menjadi pendekatan baharu yang benar-benar inovatif apabila dibandingkan dengan bagaimana seseorang mendekati sukan tradisional. Lantaran itu, aplikasi percubaan teknologi baharu dalam e-sukan akan mengaktifkan dan memupuk lagi pembangunan teknologi yang malah lebih baharu, memecah model perniagaan e-sukan semasa.

Di samping itu, kemungkinan untuk media baharu dan aplikasi lain lantaran popularisasi 5G akan mengalihkan perhatian pengguna sepenuhnya daripada luar talian ke dalam talian. Xiao berkata bahawa perniagaan perlu mencari cara baharu untuk berinteraksi dengan pengguna manakala gelombang idea kreatif berkisarkan teknologi digital baharu akan mencetuskan pelbagai pendekatan serba baharu untuk berinteraksi secara mendalam dengan pengguna, menampilkan ke hadapan kekuatan penting yang memperkasa transformasi industri ini.

Foto – https://photos.prnasia.com/prnh/20200731/2872237-1?lang=0

Keywords: Electronics Gaming Computer/Electronics Entertainment Multimedia/Online/Internet Trade show news

Source: PRNEWSWIRE


OnePlus 3, Menghangatkan Persaingan Smartphone Terbaik

Jika dibandingkan OnePlus dengan jenama pengeluar lain, mereka bolehlah dikatakan amat muda, mereka hanya mempunyai 3 peranti yang telah berada di pasaran. Namun, walaupun dianggap baru dan berprofil kecil, tiada siapa yang mampu menyangkal potensi syarikat ini, kerana rekod OnePlus membuktikan bahawa mereka memang mampu bersaing dengan syarikat-syarikat besar.

Dikenali sebagai jenama yang menawarkan spesifikasi flagship pada harga rendah, kini OnePlus telah kembali dengan model terbaru, OnePlus 3 Ia mempunyai perkakasan berprestasi tinggi seperti cip pemprosesan Snapdragon 820, GPU Adreno 530, ruangan storan sehingga 64GB dan yang paling menarik adalah RAM 6GB.

Untuk bahagian optikal pula, OnePlus 3 menggunakan kamera utama 16 megapiksel dengan sokongan OIS dan PDAF serta kebolehan rakaman 4K. Kamera hadapan pula dilengkapi lensa 8 megapiksel. OnePlus 3 dijual pada harga USD 399 (RM 1631.33) dan kali ini OnePlus menghentikan sistem jemputan, sebaliknya kini semua orang boleh mendapatkan peranti ini dengan mudah.


HONOR 20 Rasmi Di Pasaran Tempatan – Dijual Pada Harga RM1,699

Siri HONOR 20 baharu sahaja dilancarkan di peringkat global dua hari lalu. Menambah keringan ramai, kini peranti tersebut telah pun dirasmikan untuk pasaran tempatan. Menawarkan spesifikasi terbaik pada harga berpatutan, HONOR 20 dijual pada tanda harga RM 1,699.

Peranti ini membawakan rekaan berlubang bersama paparan skrin pada saiz 6.26″ FHD+  All-View Display. Ia dijana oleh pemproses Kirin 980 (Dual NPU) dan dibantu RAM sebesar 6GB dan storan dalaman 128GB. Lebih menarik, peranti ini disertakan dengan teknologi GPU Turbo 3.0 untuk pengalaman gaming lebih mengasyikkan.

Dari aspek penggambaran, HONOR 20 tampil dengan ketersediaan empat kamera utama  dengan gabungan lensa sebesar 48MP (f/1.8) + 16MP (f/2.2) + 2MP (f/2.4) + 2MP (f/2.4). Bagi kamera hadapan juga tidak mengecewakan apabila ia hadir dengan lensa bersaiz 32MP.

Melengkapinya, bateri berkapasiti 3,750 mAh dengan sokongan HONOR  SuperCharge 22.5W. Selain itu, peranti ini menggunakan antaramuka Magic UI 2.1 berasaskan Android Pie 9.0. Menariknya, peranti ini turut hadir dengan sokongan audio dilengkapi Virtual 9.1 Surround Sound untuk pengalaman yang menarik untuk pengguna.

Tersedia dalam dua pilihan warna menarik seperti Midnight Black dan Sapphire Blue, ketersediaan peranti ini akan ditawarkan tidak lama lagi. Lebih seronok, setiap pembelian bakal menerima hadiah menarik bernilai RM500 termasuk HONOR Backpack, HONOR Soundstone dan HONOR Band 4! Stay tuned dengan eRing untuk lebih update terkini!


MacBook Air Baharu Kini Rasmi – Hadir Dengan Paparan Retina Display 13.3 Inci & Touch ID

Apple pada Selasa telah memperkenalkan komputer riba paling nipis terbaharu keluaran mereka iaitu MacBook Air dengan paparan Retina display berukuran 13.3 inci. Rekaan ini dikatakan bersaiz kurang 17% dan kelihatan lebih nipis berbanding versi sebelumnya.

Meskipun hadir dengan saiz yang nipis namun Apple dilihat tidak ketinggalan masih menyertakan kamera yang ditempatkan pada bahagian atas komputer riba. Apple turut mengatakan MacBook Air terbaharu ini merupakan produk mesra alam kerana binaannya adalah berasaskan 100% aluminium yang dikitar semula.

Bagi segi spesifikasi, komputer riba ini dikuasakan cip Intel Core generasi ke-lapan dan dibantu oleh memori 8GB/16GB bersama storan dalaman 128GB/256GB/1.5TB. Di samping itu, Apple memaklumkan bateri komputer riba ini mampu bertahan sepanjang hari – 12 melayari internet secara berterusan/13 jam menonton video secara berterusan.

MacBook ini juga mempunyai Touch ID yang membolehkan pengguna membuka kunci (log in) pada komputer riba ini dengan menggunakan wajah dan cap jari. Selain itu, Apple turut menyertakan cip Apple T2 untuk sokongan sekuriti tambahan ini.

Apple juga dilihat tidak ketinggalan menyertakan sejumlah fungsi penting pada model kali seperti sokongan audio dan sokongan input mikrofon untuk panggilan/ siri. Pun begitu, sokongan Touch Bar tidak disertakan untuk model kali ini.

MacBook Air didatangkan dengan tiga pilihan warna menarik iaitu Spray Grey, Gold dan Silver pada harga jualan :

8GB + 128GB

8GB + 256GB

8GB + 512GB

8GB + 1.5TB

16GB + 128GB

16GB + 256GB

16GB + 512 GB

16GB + 1.5TB

Untuk butiran lanjut mengenai harga, sila layari SINI.


Permainan ‘Animal Crossing: Pocket Camp’ Dari Nintendo Boleh Dimuat Turun Mulai 22 November Ini

Setelah beberapa kali permainan Animal Crossing: Pocket Camp telah ditunda tarikh pelancarannya, akhirnya ia telah disahkan boleh dimuat turun ke peranti Android dan iOS mulai 22 November 2017. Berita ini telah disahkan melalui perkongsian tweet rasmi Nintendo Amerika baru-baru ini. Berdasarkan tweet yang telah menerima hampir 8 ribu retweet itu, judul permainan mudah alih kedua dari Nintendo selepas Super Mario Run ini bakal dilancarkan pada kedua-dua platform peranti mudah alih itu secara serentak di seluruh dunia.

Animal Crossing: Pocket Camp merupakan permainan percuma yang menawarkan paparan grafik 3D yang mengkehendaki pemain untuk membina sebuah tapak perkhemahan yang lebih selesa. Dikelilingi oleh persekitaran alam semulajadi yang indah, anda perlu menukarkan tapak perkhemahan yang kosong itu dengan meletakkan perabot, peralatan dan juga kemudahan yang menarik untuk memastikan suasana yang lebih meriah.


Siri realme GT Master Edition Kini Rasmi!!-Direka Oleh Naoto Fukasawa

sesungguhnya, jenama telefon pintar yang paling pesat berkembang telah mengeluarkan Siri GT Master Edition di China. Direka oleh Naoto Fukasawa, industri Jepun yang terkenal pereka, realme GT Master Edition adalah telefon pintar unggulan yang direka terbaik tahun ini. Peranti ini kembali menggunakan gaya reka bentuk beg pakaian sementara realme memperkenalkan kulit vegan 3D pertama di industri teknologi. Melangkah ke hadapan, siri GT realme akan menjadi siri realme unggulan, dengan fokus pada lompatan- prestasi ke hadapan dan reka bentuk trend.

realme GT Explorer Master Edition dilengkapi dengan pemproses Snapdragon 870, paparan AMOLED 120Hz,  pengecasan Super Dart 65W, sistem tiga kamera yang merangkumi kamera utama Sony IMX766 50M, lensa sudut ultra lebar 16MP dan lensa potret.

realme GT Master Edition dilengkapi dengan pemproses Snapdragon 778 5G, menggunakan TSMC 6nmprocess technology. realme GT Master Edition, paparan Samsung AMOLED 120Hz, SuperDart 65W dengan bateri 4300mAh.

siri realme GT Master Edition akan dikeluarkan di peringkat global kelak. Selain telefon pintar, realme juga akan membawa produk kategori baru pada acara pelancaran luar negara berikut. Untuk mengetahui lebih lanjut mengenai acara dan promosi realme, ikuti halaman Facebook dan Instagram kamidi @realmemalaysia.


Glemser Technologies dan Arria NLG umum perkongsian strategik

Mereka akan bersama-sama mempercepatkan keupayaan pelanggan farmaseutikal untuk membawa ubat-ubatan menyelamatkan nyawa ke pasaran melalui pengautomatan penulisan laporan perubatan dan pengawalseliaan

NEW YORK, 20 Mei 2020 /PRNewswire/ — Arria NLG, penyedia yang terkemuka bagi teknologi Penjanaan Bahasa Tabii (NLG), hari ini mengumumkan satu kolaborasi dengan Glemser Technologies untuk membawa penyelesaian pengautomatan boleh diskala dan kecekapan utama kepada syarikat-syarikat penjagaan kesihatan dan farmaseutikal. Glemser akan meningkatkan Amalan Sains Hayat globalnya dengan penyelesaian Penjanaan Bahasa Tabii yang dikuasakan oleh teknologi Arria.

“Jalinan kerjasama dengan Arria untuk menyediakan pelanggan kami dengan cara untuk mengautomasikan penulisan laporan perubatan dan pengawalseliaan merupakan satu pilihan yang dijangkakan,” kata Ray Glemser, Ketua Pegawai Eksekutif. “NLG membolehkan syarikat-syarikat untuk menjimatkan masa dan wang dengan ketara di samping meningkatkan kebolehskalaan dan kecekapan. Teknologi perintis Arria akan mengubah cara pelanggan kami membawa ubat-ubatan yang menyelamatkan nyawa ke pasaran.”

Selama lebih 30 tahun, Glemser menawarkan perkhidmatan kepada pelanggan sains hayat dengan memastikan kualiti produk, meningkatkan pematuhan kawal selia dan memperoleh kecekapan operasi. Glemser memahami cabaran unik yang dihadapi oleh syarikat-syarikat farmaseutikal. Membawa ubat ke pasaran boleh menjadi suatu proses yang sukar, mahal dan memakan masa yang lama. Syarikat-syarikat farmaseutikal sentiasa perlu melapor kepada pengawal selia, kerajaan dan pengguna mengenai keberkesanan dan keselamatan ubat. Mereka sentiasa berada dalam keadaan tertekan untuk membawakan ketelusan, kebertanggungjawapan dan inovasi yang ditingkatkan dalam proses pembangunan ubat-ubatan mereka dan dalam masa yang sama tidak melebihi belanjawan yang diperuntukkan. Melalui aplikasi teknologi yang strategik, Glemser komited untuk membantu pelanggan mereka memodenkan proses pembangunan ubat-ubatan mereka.

Dengan mengautomasikan beberapa laporan yang paling memakan masa — seperti Laporan Keselamatan Klinikal (CSR), Laporan Pematuhan, Pengesanan Peristiwa Buruk dan laporan pengawalseliaan lain — firma-firma boleh meraih penjimatan kos dan membebaskan penulis perubatan mereka daripada kerja yang memakan masa yang paling terdedah kepada kesalahan manusia. Pelaporan yang lebih pantas bererti mereka dapat mengemukakan penemuan kepada pihak berkuasa kawal selia dengan lebih pantas. Ketepatan yang lebih baik terlebih dahulu dalam proses pelaporan bererti pematuhan yang lebih baik dan kelulusan kawal selia yang lebih pantas.

“Kita berada dalam saat yang genting, melihatkan peristiwa dunia pada hari ini, apabila keupayaan syarikat-syarikat farmaseutikal untuk meningkatkan kecekapan dan kepantasan untuk dibawa ke pasaran menjadi lebih penting berbanding sebelum ini,” kata Sharon Daniels, Ketua Pegawai Eksekutif Arria. “Kolaborasi kami bersama Glemser merupakan satu laluan untuk mempercepatkan proses membuat keputusan dan masa untuk mendapatkan pandangan buat syarikat-syarikat yang berusaha untuk membawa rawatan yang menyelamatkan nyawa kepada pesakit dengan lebih pantas.”

Ketahui lebih lanjut

LATAR BELAKANG ARRIA Arria ialah peneraju global bagi Penjanaan Bahasa Tabii (NLG)—yang mengubah data berstruktur kepada bahasa tabii. Melalui algoritma dan pemodelan, perisian Arria mereplikasi proses manusia yang menganalisis dan menyampaikan pandangan data dengan mahir—menukar data secara dinamik kepada naratif bertulis atau lisan—pada kepantasan mesin dan skala besar-besaran.

Arria mempunyai penumpuan tertinggi dalam kepakaran NLG di dunia dan mempunyai portfolio paten yang semakin berkembang dengan 28 paten NLG utama. Kumpulan pelanggan perusahaan antarabangsa utama Arria yang berkembang pesat — termasuk perbankan, perkhidmatan kewangan, insurans, farmaseutikal, barangan produk pengguna, berita dan media — kini menggunakan pelaporan automatik dipacu NLG dalam organisasi-organisasi global mereka yang menggunakan Platform Studio NLG Arria. Maklumat tambahan disediakan di www.arria.com.

Hubungan Media: Lyndsee MannaNaib Presiden Kanan, Pembangunan Perniagaan dan Perkongsian Lyndsee.manna@arria.com

Foto – https://mma.prnewswire.com/media/1170187/Arria_NLG_Glemser.jpg  Logo – https://ering.com.my/wp-content/uploads/2020/05/glemser-technologies-dan-arria-nlg-umum-perkongsian-strategik.jpg

Keywords:  Computer Software Computer/Electronics Health Care/Hospital Medical/Pharmaceuticals Contracts

Source: PRNEWSWIRE


Xiaomi Mi 10 Ultra Kini Rasmi – Tampil Dengan Snapdragon 865 & Pengecasan Pantas 120W!!

Xiaomi meneruskan langkah kanannya dengan memperkenalkan telefon pintar terbaharunya yang dikenali sebaga Xiaomi Mi 10 Ultra.

Peranti ini hadir dengan skrin yang sangat baik iaitu 6.67″ AMOLED dengan kadar segar semula 120Hz. Peranti ini hadir dengan cip pemproses Snapdragon 865  dan dipadankan dengan RAM sebesar 16GB dan storan sebesar 512GB.

Dari aspek kamera pula ia hadir dengan 48MP + 48MP + 20MP + 12MP bagi kamera belakang dan 20MP bagi kamera hadapan.

Dari aspek bateri pula, ia tampil dengan 4500mAh  dan disertakan dengan pengecasan pantas 120W yang mana dalam masa 23 minit sahaja peranti anda boleh di cas penuh.

Peranti ini dijual pada pasaran China pada harga China buat masa ini, Mi 10 Ultra dipasarkan bermula harga 5299 Yuan (kira-kira RM3199).


Sejauh Manakah Tahap Ketahanan Redmi Note 7?

Sebelum ini, Redmi pernah muncul dengan sebuah video penggoda bagi membuktikan ketahanan bahan kaca pada peranti terbaru mereka iaitu Redmi Note 7.

Bagi melihat sendiri sejauhmana kebenarannya, youtuber terkenal iaitu JerryRigEverything telah memilih model tersebut untuk ujian ketahanan kali ini. Apa agaknya yang berlaku? Jawapan ada dalam video di bawah :

___________________________________________________________________

Artikel Berkaitan: